open-index/open-wikipedia-markdown huggingface dataset:
സത്യനാദകാഹളം

1876-ൽ പ്രസിദ്ധീകരണമാരംഭിച്ച കത്തോലിക്കാ സഭയുടെ പ്രസിദ്ധീകരണമാണ് **സത്യനാദ കാഹളം**. എറണാകുളം ജില്ലയിലെ കൂനമ്മാവിൽ നിന്നാണ് ഇത് അച്ചടിച്ചിരുന്നത്. തുടക്കത്തിൽ ദ്വൈവാരികയായി പ്രസിദ്ധീകരിച്ചിരുന്ന *സത്യനാദകാഹളം* 1900-മുതൽ മാസത്തിൽ മൂന്ന് വീതവും പിന്നീട് ആഴ്ചയിൽ ഒന്ന് എന്ന രീതിയിലുമായിരുന്നു പ്രസിദ്ധീകരിച്ചിരുന്നത്. കൂനമ്മാവിൽ നിന്ന് ആസ്ഥാനം ആദ്യം വരാപ്പുഴയിലേക്കും അതുകഴിഞ്ഞ് എറണാകുളത്തേക്കും മാറ്റുകയുണ്ടായി.

കൊച്ചിയിൽ നിന്നു പ്രസിദ്ധീകരിച്ചിരുന്ന പശ്ചിമതാരക എന്ന പത്രത്തിൽ പ്രൊട്ടസ്റ്റന്റുകാരനായ കല്ലൂർ ഉമ്മൻ ഫിലിപ്പോസ് ആശാൻ കത്തോലിക്ക സഭയെയും മാർപാപ്പായെയും നിർദയം വിമർശിക്കുന്ന ലേഖനങ്ങൾ തുടർച്ചയായി എഴുതിവന്നു. ഇതിനെ ഖണ്ഡിക്കുന്നതിനായാണ് പ്രധാനമായും സത്യനാദകാഹളം പ്രസിദ്ധീകരണമാരംഭിച്ചത്. 

16 പേജുകളിലായി പ്രസിദ്ധീകരിച്ചിരുന്ന സത്യനാദ കാഹളത്തിൽ വിവിധ വിഷയങ്ങളിലുള്ള കോളങ്ങൾ, വിദേശ വാർത്തകൾ, പ്രാദേശിക വാർത്തകൾ, കോടതി നടപടികൾ തുടങ്ങിയയെല്ലാം ഉൾപ്പെടുത്തിയിരുന്നു. 1926-ൽ "സത്യനാദം" എന്ന് പുനർനാമകരണം ചെയ്തു. 1970-ൽ കൊച്ചിയിൽ നിന്നും പ്രസിദ്ധീകരിച്ചിരുന്ന കേരളാ ടൈംസുമായി ലയിച്ചു. അതിനുശേഷം കേരളടൈംസിന്റെ സൺഡേ എഡിഷനായി പ്രസിദ്ധീകരിച്ചുപോന്നു. 1999-ൽ കേരളാ ടൈംസ് സാമ്പത്തിക പ്രതിസന്ധി മൂലം നിർത്തിയതോടുകൂടി ഒന്നേകാൽ നൂറ്റാണ്ട് പഴക്കമുണ്ടായിരുന്ന ഈ പ്രസിദ്ധീകരണം ഇല്ലാതായി.
  
## അവലംബം


വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ
ദിനോഫെലിസ്

മിടൈൽഉറിണി എന്ന ജാതിൽ പെട്ട ഒരു വാൾപല്ലൻ പൂച്ച ആണ് **ദിനോഫെലിസ്**. മൺ മറഞ്ഞു പോയ ഇവ ഏകദേശം മുതൽ ദശലക്ഷം വർഷം മുൻപ് ആണ് ജിവിചിരുനത് . ഇവയുടെ ഫോസ്സിൽ യൂറോപ്പ്, ഏഷ്യ, ആഫ്രിക്ക, വടക്കേ അമേരിക്ക എന്നിവിടങ്ങളിൽ നിന്നും കിട്ടിയിട്ടുണ്ട്. 

## പ്രകൃതം
ഒരു  ജാഗ്വാറിന്റെ അത്ര മാത്രം വലിപ്പം ഉള്ള ഒരു വാൾപല്ലൻ പൂച്ച ആയിരുന്നു ഇവ. എന്നാൽ ഇവയുടെ മുൻ കാലുകൾ ഇന്നുള്ള മറ്റു മർജ്ജാരന്മാരെക്കാളും ശക്തി ഏറിയവ ആയിരുന്നു .

## ആഹാരം
മാമോത്ത് കുട്ടികൾ , മസ്ടോഡോൺ , ഹോമിനിഡ് എന്നിവ ഇവയുടെ ആഹാരത്തിൽ പെടുന്ന ജീവികൾ ആയിരുന്നു.

## അവലംബം
*
*
*

വർഗ്ഗം:മാർജ്ജാരവംശം
വർഗ്ഗം:പുരാതനജീവികൾ
വർഗ്ഗം:വാൾപല്ലൻ പൂച്ചകൾ
പവിഴപ്പാമ്പ്

ലോകത്ത് ആകെ 77 ഇനങ്ങളാണ് ഉള്ളത്. അതിൽ അഞ്ചിനം ഭാരതത്തിൽ കാണുന്നു. അതിൽ എഴുത്താണി മൂർഖൻ, ഇരുളൻ പവിഴപ്പാമ്പ്, എഴുത്താണി വളയൻ എന്നീ മൂന്നിനങ്ങൾ കേരളത്തിൽ കാണപ്പെടുന്നു. 

അരമീറ്ററോളം മാത്രം നീളമുള്ള നീണ്ട ചെറിയ ഇനം വിഷപ്പാമ്പാണ് **പവിഴപ്പാമ്പ്** (Slender Coral Snake). തവിട്ടുനിറത്തിലുള്ള ശരീരവും കറുത്ത തലയും വാലിന്റെ അറ്റത്തുള്ള കറുത്ത വളയവും വാലിനടിയിലുള്ള പിങ്ക് നിറവും പവിഴപ്പാമ്പിനെ തിരിച്ചറിയാൻ സഹായിക്കുന്ന അടയാളങ്ങളാണ്. കാട്ടുപ്രദേശങ്ങളിലും നാട്ടിൻപുറങ്ങളിലും ജീവിയ്ക്കാൻ ഇവയ്ക്ക് പ്രയാസമില്ല. എണ്ണത്തിൽ കുറവായതിനാൽ കുറവ് മാത്രമേ ഇവയെ പുറമേയ്ക്ക് കാണുകയുള്ളൂ. ഇളകിയ മണ്ണിനടിയിലോ ചപ്പുചവറുകൾക്കിടയിലോ ഒളിച്ചിരിക്കാനാണ് ഇവയ്ക്ക് കൂടുതൽ താല്പര്യം. ഈ പാമ്പിനെ ഉപദ്രവിച്ചാൽ വാലിന്റെ അറ്റത്തുള്ള പിങ്ക് നിറം കാട്ടി പേടിപ്പിയ്ക്കാൻ ശ്രമിക്കാറുണ്ട്. അപകടം കണ്ടാൽ മിക്കപ്പോഴും ഇഴഞ്ഞ് രക്ഷപ്പെടുകയാണ് ഇവയുടെ പതിവ്. വിഷമുണ്ടെങ്കിലും അപൂർവ്വമായേ ഇവ കടിയ്ക്കാറുള്ളൂ.

## ഇനങ്ങൾ

### Genus ''Calliophis''

Species in this genus are:
**[[Calliophis beddomei]]* M.A. Smith, 1943 – Beddome's coral snake (India)
**[[Calliophis bibroni]]* (Jan, 1858) – Bibron's coral snake (India)
**[[Calliophis bivirgatus]]* (F. Boie, 1827) – blue Malaysian coral snake (Indonesia, Cambodia, Malaysia, Singapore, Thailand)
**[[Calliophis castoe]]* E.N. Smith, Ogale, Deepak & Giri, 2012 – Castoe’s coral snake (India)
**[[Calliophis gracilis]]* Gray, 1835 – spotted coral snake (Thailand, Malaysia, Indonesia, Singapore)
**[[Calliophis haematoetron]]* E.N. Smith, Manamendra-Arachchi & Somweera, 2008 – blood-bellied coral snake (Sri Lanka)
**[[Calliophis intestinalis]]* (Laurenti, 1768) – banded Malaysian coral snake (Indonesia, Malaysia)
**[[Calliophis maculiceps]]* (Günther, 1858) – speckled coral snake (Myanmar, Thailand, Malaysia, Vietnam, Cambodia, Laos)
**[[Calliophis melanurus]]* (Shaw, 1802) – Indian coral snake (India, Bangladesh, Sri Lanka)
**[[Calliophis nigrescens]]* (Günther, 1862) – black coral snake (India)

*[[Nota bene]]*: A binomial authority in parentheses indicates that the species was originally described in a different genus.

### Genus ''Hemibungarus''

Species in this genus are:
**[[Hemibungarus calligaster]]* (Wiegmann, 1835) – barred coral snake (Philippines)

### Genus ''Sinomicrurus''

Species in this genus are:
**[[Sinomicrurus hatori]]* (Takahashi, 1930) (Taiwan)
**[[Sinomicrurus japonicus]]* (Günther, 1868) – Japanese coral snake (Ryukyu Islands)
**[[Sinomicrurus kelloggi]]* (Pope, 1928) – Kellogg's coral snake (Vietnam, Laos, China)
**[[Sinomicrurus macclellandi]]* (J.T. Reinhardt, 1844) – Macclelland's coral snake (India, Nepal, Myanmar, Thailand, Vietnam, China, Ryukyu Islands, Taiwan)
**[[Sinomicrurus sauteri]]* (Steindachner, 1913) (Taiwan)

## അവലംബം

വർഗ്ഗം:വിഷമുള്ള പാമ്പുകൾ
പശ്ചിമതാരക

1864-ൽ കൊച്ചിയിൽനിന്ന് പ്രസിദ്ധീകരണം ആരംഭിച്ച പത്രമാണ് **പശ്ചിമതാരക**. 1860-ൽ ആരംഭിച്ച കേരളത്തിലെ ആദ്യത്തെ വർത്തമാന് പത്രമായ വെസ്റ്റേൺ സ്റ്റാറിന്റെ മലയാളം എഡിഷനായാണ് പശ്ചിമതാരക തുടങ്ങുന്നത്. ഇട്ടൂപ്പ് റൈറ്റർ, ടി.ജെ. പൈലി എന്നിവരായിരുന്നു ആദ്യപത്രാധിപന്മാർ. പിന്നീട് 1865 മാർച്ച് 24-ന് കല്ലൂർ ഉമ്മൻ ഫിലിപ്പോസ് പത്രാധിപത്വം ഏറ്റെടുത്തു. ഇതിലൂടെ മലയാളത്തിലെ ആദ്യ പത്രാധിപർ എന്ന സ്ഥാനം ഇദ്ദേഹത്തിനു ലഭിച്ചു. കോട്ടയം അക്കരെ കുര്യൻ റൈട്ടരിന്റെ ഉടമസ്ഥതയിലാണ്‌ പത്രത്തിന്റെ ജനനം.
1872 ചിങ്ങം 1 മുതൽ കൊച്ചിയിൽ നിന്നും പുലിക്കോട്ടിൽ ജോസഫ്‌ മാർ ദിവന്നാസ്യോസ്‌ രണ്ടാമൻ ആരംഭിച്ച കേരള പതാകയും പശ്ചിമ താരകയും ഒന്നിച്ച്‌ കുറെക്കാലം പ്രസിദ്ധീകരിച്ചിരുന്നു. എന്നാൽ ഏറെക്കാലം അത്‌ തുടരാനായില്ല. പിന്നീട്‌ 1977-ൽ ആണ്‌ ഇതിന്‌ പുന:പസിദ്ധീകരണം സാധ്യമായത്‌. കോട്ടയം അക്കരെ സി.ചെറിയാൻ ആയിരുന്നു അന്ന്‌ ഉടമയും പ്രധാന പത്രാധിപരും. ആഴ്ചപ്പതിപ്പെന്ന നിലയിൽ മലയാളികൾ അത്‌ ഇരുകയ്യും നീട്ടി സ്വീകരിച്ചു. ട്‌.എ. പാലമൂട്‌ ആയിരുന്നു പശ്ചിമ താരകയുടെ പത്രാധിപർ. പശ്ചിമ താരകയോടൊപ്പം പൂഞ്ചോല എന്നൊരു ബാല മാസികയും മികവുറ്റ രീതിയിൽ അക്കരെ സി. ചെറിയാൻ നടത്തിയിരുന്നു. രണ്ടും 1984-ൽ നിലച്ചു പോയി.

## അവലംബം

വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ
ബ്യൂറോ ഓഫ് എനർജി എഫിഷ്യൻസി

ഭാരതസർക്കാറിന്റെ ഊർജ്ജവകുപ്പിന്റെ കീഴിലുള്ള ഒരു സ്വയംഭരണസ്ഥാപനമാണ് ബ്യൂറോ ഓഫ് എനർജി എഫിഷ്യൻസി. ഊർജ്ജസംരക്ഷണം, കാര്യക്ഷമമായ ഊർജ്ജോപയോഗം എന്നിവയുടെ പ്രോൽസാഹനമാണ് ഈ സ്ഥാപനത്തിന്റെ ലക്ഷ്യം. 2001-ലെ ഊർജ്ജസംരക്ഷണനിയമത്തിൽ വിഭാവനം ചെയ്തപ്രകാരം, 2002 മാർച്ച് മാസത്തിലാണ് ഈ ഏജൻസി രൂപീകരിച്ചത്.  കാര്യക്ഷമമായ ഊർജ്ജോപയോഗത്തിന്റെ അടിസ്ഥാനത്തിൽ ഉപകരണങ്ങൾക്ക് നക്ഷത്രവില (സ്റ്റാർ റേറ്റിങ്) നൽകി തരംതിരിക്കുന്നത് ഈ ഏജൻസിയുടെ ശ്രദ്ധേയമായ കർമ്മപരിപാടികളിലൊന്നാണ്.

## അവലംബം

വർഗ്ഗം:ഭാരതസർക്കാരിന്റെ സ്ഥാപനങ്ങൾ
വർഗ്ഗം:ഊർജ്ജസംരക്ഷണം
ഐറീൻ ചുഴലിക്കൊടുങ്കാറ്റ് 2011

ഉത്തര അത്‌ലാന്റിക് മേഖലയിൽ ആഞ്ഞടിക്കുന്ന  ഉഷ്ണമേഖല ചുഴലിക്കാറ്റാണ് **ഐറീൻ ചുഴലിക്കൊടുങ്കാറ്റ് 2011**. കരീബിയൻ മേഖലയിൽ രൂപം  കൊണ്ട ഐറീൻ ചുഴലിക്കാറ്റ് ബഹാമാസിലെ ഒരു പ്രദേശത്തെ 95 ശതമാനം വീടുകളും 2011 ഓഗസ്റ്റ്‌ 24 ന് തകർത്തെറിഞ്ഞ്  കനത്ത നാശം വിതച്ച ശേഷമാണ് ന്യൂയോർക്ക് തീരത്തേയ്ക്ക് എത്തിക്കൊണ്ടിരിക്കുന്നത്. മണിക്കൂറിൽ ഏകദേശം 190 കിലോമീറ്റർ വേഗതയിൽ വീശുന്ന കാറ്റ് അനുനിമിഷം  ശക്തിയാർജ്ജിക്കുന്നതിനാൽ  ന്യൂയോർക്ക്‌ ഉൾപ്പെടെ ഉള്ള യു എസ്സിന്റെ കിഴക്കേ തീരം, കിഴക്കൻ കാനഡ പ്രദേശങ്ങൾ  ഭീഷണിയിലാണ്. 2011 സീസണിലെ ആദ്യ ചുഴലിക്കൊടുങ്കാറ്റാണ് ഐറിൻ.

## അവലംബം

## പുറത്തേക്കുള്ള കണ്ണികൾ

* U.S. National Weather Service National Hurricane Center advisory archive for Hurricane Irene

വർഗ്ഗം:അവലംബം ഇല്ലാത്ത താളുകൾ
വർഗ്ഗം:ബഹാമാസിലടിച്ച ചുഴലിക്കാറ്റുകൾ
വർഗ്ഗം:വിക്കിവൽക്കരിക്കേണ്ട ലേഖനങ്ങൾ
ഹാലൊജൻ വിളക്ക്

പ്രത്യേകതരം ഇൻകാൻഡസന്റ് വിളക്കാണ് **ഹാലൊജൻ വിളക്ക്** അഥവാ **ടങ്സ്റ്റൺ ഹാലൊജൻ വിളക്ക്**. ടങ്സ്റ്റൺ ഫിലമെന്റ് ഉപയോഗിക്കുന്ന ഇതിൽ ബൾബിനകത്ത് ഒരു നിഷ്ക്രിയവാതകത്തിനൊപ്പം ചെറിയ അളവിൽ അയൊഡിനോ ബ്രോമിനോ പോലുള്ള ഹാലൊജൻ വാതകവും നിറച്ചിരിക്കും.

ബൾബ് പ്രകാശിക്കുന്ന സമയത്ത് ചൂടുപിടിച്ച് ബാഷ്പീകരിക്കപ്പെടുന്ന ഫിലമെന്റിലെ ടങ്സ്റ്റൺ, ബൾബിനകത്തെ ഓക്സിജൻ, ഹാലൊജൻ എന്നിവയുമായി കൂടിച്ചേർന്ന് ടങ്സ്റ്റൺ ഓക്സി-ഹാലൈഡ് തന്മാത്രകൾ രൂപം കൊള്ളുന്നു. ഇത് ബൾബിനകത്ത് ബാഷ്പാവസ്ഥയിൽത്തന്നെ നിലകൊള്ളുകയും ചൂടേറിയ ഫിലമെന്റിനടുത്തേക്കെത്തുന്ന ടങ്സ്റ്റൺ ഓക്സിഹാലൈഡ്‌ തന്മാത്രകൾ അവിടെ വച്ച് വിഘടിച്ച് ടങ്സ്റ്റൺ വീണ്ടും ഫിലമെന്റിൽ നിക്ഷേപിക്കപ്പെടുകയും ചെയ്യുന്നു. **ഹാലൊജൻ സൈക്കിൾ** എന്നാണ് ഈ പ്രവർത്തനം അറിയപ്പെടുന്നത്.

സാധാരണ ഇൻകാൻഡസെന്റ് വിളക്കുകളിൽ ബാഷ്പമാവുന്ന ടങ്സ്റ്റൺ ബൾബിന്റെ ഭിത്തിയിൽ ഒട്ടിപ്പിക്കുകയും ബൾബ് കറൂക്കാൻ കാരണമാകുകയും ചെയ്യാറുണ്ട്. എന്നാൽ ഹാലൊജൻ വിളക്കുകളിൽ ബാഷ്പീകരിക്കപ്പെടുന്ന ടങ്സ്റ്റൺ ഫിലമെന്റിലേക്ക് തിരികെ നിക്ഷേപിക്കപ്പെടുന്നതുകൊണ്ട് ബൾബ് കറുക്കുന്നത് കുറയുന്നു എന്നു മാത്രമല്ല, ഫിലമെന്റിന്റേയും ഒപ്പം ബൾബിന്റേയും ആയുസ്സ് കൂട്ടാനും സഹായിക്കുന്നു. സാധാരണ ഇൻകാൻഡസെന്റ് വിളക്കുകളെ അപേക്ഷിച്ച് ഉയർന്ന താപനിലയിൽ പ്രവർത്തിക്കാനും അതുവഴി കൂടുതൽ വെളുത്ത പ്രകാശം പുറപ്പെടുവിക്കാനും ഹാലൊജൻ വിളക്കുകൾക്ക് സാധിക്കുന്നു.

ഇത്രയും ഗുണങ്ങളുണ്ടെങ്കിലും വിലയേറീയതാണെന്നും, അൾട്രാവയലറ്റ്-ഇൻഫ്രാറെഡ് രശ്മികളുടെ ഉൽസർജ്ജനം കൂടുതലാണെന്നതും ഇതിന്റെ ന്യൂനതകളാണ്.

## അവലംബം

വർഗ്ഗം:വൈദ്യുതവിളക്കുകൾ
നാഗത്താൻപാമ്പ്

പറക്കും അണ്ണാനെപ്പോലെ പറക്കുന്ന ഒരിനം പാമ്പാണ് **നാഗത്താൻ പാമ്പ്** . **പറക്കും പാമ്പ്** എന്നും അറിയപ്പെടുന്നു. പൊന്നിന്റെ നിറവും ചുവപ്പും കറുപ്പും വരകളും കുറികളുമൊക്കെ ശരീരത്തുലുള്ള ഒരു പാമ്പാണിത്. മരംകയറി പാമ്പുകളായ ഇവ മുകളിൽനിന്ന് താഴേയ്ക്ക് തെന്നി പറന്നിറങ്ങാറുണ്ട്. പ്രധാനമായും സഹ്യപർവ്വതനിരകളിലെ കാടുകളിലാണ് ഇവയെ കാണപ്പെടുന്നത്. പല്ലികളും ഓന്തുകളുമാണ് പ്രധാന ഭക്ഷണം. ശരാശരി ഒന്നര മീറ്ററോളം നീളമുള്ള ഇവയ്ക്ക് അലങ്കാരപ്പാമ്പ് എന്നൊരു പേര് കൂടിയുണ്ട്. പറക്കാൻ കഴിവുണ്ട് എന്നതുകൊണ്ട് ഈ പാമ്പിന് ചിലർ ദിവ്യത്വം കല്പ്പിക്കാറുണ്ട്.

നാഗത്താൻ പാമ്പുകളുടെ ഇളം പച്ചനിറമുള്ള ഉപരിഭാഗത്ത് വിലങ്ങനെ കൃത്യമായി ഇടവിട്ടുള്ള കറുപ്പുവരകളുണ്ട്. വരകളുടെ സ്ഥാനത്തുള്ള ചെതുമ്പലുകളുടെ അരികുകൾ കറുത്തിരിക്കും. അടുത്തടുത്തുള്ള ചെതുമ്പലുകളുടെ കറുത്ത അരികുകൾ തുടർച്ചയായ ഒരു വരപോലെ തോന്നിക്കുന്നു. ചില പാമ്പുകൾക്ക് മുതുകിലെ നടുവരിയിലുള്ള ചെതുമ്പലുകളിൽ മഞ്ഞനിറത്തിലുള്ള പുള്ളികൾ കാണപ്പെടാറുണ്ട്. മരം കയറാൻ ഉപകരിക്കത്തക്കവിധം വയറിന്റെ അരികു മടങ്ങിയാണിരിക്കുന്നത്. പാർശ്വഭാഗങ്ങളിലുള്ള ചെതുമ്പലുകൾക്ക് ഓരോ കറുത്ത പുള്ളിയും ചെറിയ വരമ്പും ഉണ്ട്. കറുപ്പുനിറമുള്ള തലയിൽ വിലങ്ങനെ മഞ്ഞയോ പച്ചയോ വരകളും അങ്ങിങ്ങായി പുള്ളികളുമുണ്ട്. വാലിന്റെ അടിയിലെ ചെതുമ്പലുകൾക്ക് കറുത്ത മധ്യരേഖയോ പുള്ളികളോ ഉണ്ടായിരിക്കും. വായിൽ 20-22 പല്ലുകളുണ്ട്. വിഷമുണ്ടെങ്കിലും പൊതുവേ മനുഷ്യർക്ക് ഹാനികരമല്ല.

നാഗത്താൻ പാമ്പുകൾക്ക് അതിവേഗത്തിൽ സഞ്ചരിക്കുവാൻ കഴിയും. വളരെ ഉയരമുള്ള മരക്കൊമ്പിൽനിന്നുപോലും ഇവ എടുത്തു ചാടും. വേഗത്തിലുള്ള ഈ ചാട്ടം കണ്ടാൽ പാമ്പ് പറക്കുകയാണെന്നു തോന്നും. ചാടുമ്പോൾ ഇവ വാരിയെല്ലുകൾ വികസിപ്പിച്ചശേഷം അടിഭാഗം ഉള്ളിലേക്കു വലിച്ച് ശരീരം ഒരു ചെറിയ ഗ്ളൈഡർ പോലെ ആക്കി മാറ്റുന്നു. ഇങ്ങനെ നേരിട്ട് താഴേക്ക് വീഴാതെ രക്ഷപെടുകയും ചെയ്യുന്നു. അതിനാൽ ഇത് 'പറക്കും പാമ്പ്' (Flying Snake) എന്നും അറിയപ്പെടുന്നു.

തവളകൾ, പല്ലികൾ, ഓന്തുകൾ, ചെറുപക്ഷികൾ, അവയുടെ മുട്ടകൾ, പ്രാണികൾ തുടങ്ങിയവയാണ് നാഗത്താൻ പാമ്പുകളുടെ ഭക്ഷണം. ഇരയെ ജീവനോടെ വിഴുങ്ങുകയാണ് ഇവയുടെ പതിവ്. ഫെബ്രുവരി-മാർച്ച് മാസങ്ങളാണ് പ്രജനനകാലം. പെൺപാമ്പ് 6 മുതൽ 12 വരെ മുട്ടകൾ ഇടുന്നു.

## അധിക വായനയ്ക്ക്

*  1890, *The Fauna of British India, Including Ceylon and Burma. Reptilia and Batrachia.* Taylor & Francis, London, xviii, 541 pp.
*  2002 *The Book of Indian Reptiles and Amphibians*, BNHS & Oxford University Press, Mumbai.
*  1943. *The Fauna of British India, Ceylon and Burma, Including the Whole of the Indo-Chinese Sub-Region*. Reptilia and Amphibia. Vol 3 (Serpentes). Taylor and Francis, London. 583 pp.
*  1802. *General Zoology, or Systematic Natural History. Vol.3, part 1 + 2*. G. Kearsley, Thomas Davison, London: 313-615

## പുറം കണ്ണികൾ
* .
* Flying Snake Home Page.

## അവലംബം


വർഗ്ഗം:വിഷമില്ലാത്ത പാമ്പുകൾ
വർഗ്ഗം:തെക്കു കിഴക്കൻ ഏഷ്യയിലെ ഉരഗങ്ങൾ
വർഗ്ഗം:ബംഗ്ലാദേശിലെ ഉരഗങ്ങൾ
വർഗ്ഗം:മലേഷ്യയിലെ ഉരഗങ്ങൾ
വർഗ്ഗം:ബർമ്മയിലെ ഉരഗങ്ങൾ
വർഗ്ഗം:കംബോഡിയയിലെ ഉരഗങ്ങൾ
വർഗ്ഗം:ചൈനയിലെ ഉരഗങ്ങൾ
വർഗ്ഗം:ഇന്ത്യയിലെ ഉരഗങ്ങൾ
വർഗ്ഗം:വിയറ്റ്നാമിലെ ഉരഗങ്ങൾ
വർഗ്ഗം:നേപ്പാളിലെ ഉരഗങ്ങൾ
വർഗ്ഗം:ഫിലിപ്പീൻസിലെ ഉരഗങ്ങൾ
വർഗ്ഗം:ശ്രീലങ്കയിലെ ഉരഗങ്ങൾ
വർഗ്ഗം:തായ്‌ലാന്റിലെ ഉരഗങ്ങൾ
വർഗ്ഗം:തെന്നിനീങ്ങുന്ന ജന്തുക്കൾ
ക്രയോലോഫോസോറസ്

തെറാപ്പോഡ വിഭാഗത്തിൽ ഉൾപ്പെടുന്ന വലിയ ഒരിനം ദിനോസർ ആണ് **ക്രയോലോഫോസോറസ്**. പേരിന്റെ അർഥം  തണുത്ത ശിഖ ഉള്ള പല്ലി എന്നാണ്. ഇവ തുടക്ക ജുറാസ്സിക് കാലത്ത് ഉള്ള ദിനോസർ ആയിരുന്നു. ഇവ ജീവിച്ചിരുന്നത് അന്റാർട്ടിക്കയിൽ ആണ് . അന്റാർട്ടിക്കയിൽ നിന്നും കിട്ടുന്ന ആദ്യ മാംസഭോജി ആയ ദിനോസർ കൂടെ ആണ് ക്രയോലോഫോസോറസ്. 

## ഹോലോ ടൈപ്പ്
(FMNH PR1821) ഹോലോ ടൈപ്പ് ഫോസ്സിൽ ആയി കിട്ടിയിട്ടുള്ളത്  പ്രായപൂർത്തി ആകാത്ത ഒരെണ്ണം ആണ് . ഇതിനു ഏകദേശം 21 അടി നീളവും 465 കിലോ ഭാരവും കണക്കാക്കിയിട്ടുണ്ട്.

## അവലംബം

വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:മാംസഭോജികളായ ദിനോസറുകൾ
വർഗ്ഗം:അന്റാർട്ടിക്കൻ ദിനോസറുകൾ
സന്ദിഷ്ടവാദി

1867-ൽ കോട്ടയത്തുനിന്നും ട്രാവങ്കൂർ ഹെറാൾഡ് എന്ന ഇംഗ്ലീഷ് പത്രത്തിനു് അനുബന്ധമായി പ്രസിദ്ധീകരണം ആരംഭിച്ച പത്രമാണ് **സന്ദിഷ്ടവാദി**.  ഡബ്ല്യു. എച്ച്. മൂർ എന്നയാളായിരുന്നു പ്രസാധകൻ. സി.എം.എസ്സ് പ്രസ്സിൽ നിന്നുമാണ് ഈ പത്രം അച്ചടിച്ചിരുന്നത്. ദിവാൻ മാധവറാവുവിന്റെ ദുർഭരണങ്ങൾക്കെതിരെ ശക്തമായ വിമർശനങ്ങൾ ഉന്നയിച്ചതിന്റെ ഫലമായി തിരുവിതാംകൂർ സർക്കാർ പത്രം അടച്ചുപൂട്ടാൻ ഉത്തരവിട്ടു. കേരളത്തിൽ നിരോധിക്കപ്പെട്ട ആദ്യ പത്രമാണ് സന്ദിഷ്ടവാദി.ആയില്യം തിരുനാൾ മഹാ രാജാവിന്റെ കാലത്താണ് ഇത് നിരോധിച്ചത്.

## അവലംബം


വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:നിരോധിച്ച പ്രസിദ്ധീകരണങ്ങൾ
ത്രിയംഗുലി മരംകൊത്തി

നാട്ടുമരംകൊത്തിയോട് ഏറെ സാദൃശ്യമുള്ള ഒരു മരംകൊത്തിയാണ് **ത്രിയംഗുലി മരംകൊത്തി**.  ഈ മരംകൊത്തിയുടെ വാൽമൂടി ചുവപ്പുനിറമാണ്. മറ്റുമരംകൊത്തികളിൽനിന്ന് വ്യത്യസ്തമായി ഇവയ്ക്ക് മൂന്ന് വിരലുകളേ ഉള്ളൂ. അതിനാലാണ് ത്രിയംഗുലി എന്ന പേര് കിട്ടിയത്. കൊക്കിൽനിന്നും കവിളിലേയ്ക്ക് മീശപോലുള്ള കറുത്ത പട്ട ഇവയെ തിരിച്ചറിയാൻ സഹായിക്കുന്നു. കാട്ടുനിവാസികളായ ഇവ അപൂർവ്വമായേ നാട്ടിൻപുറങ്ങളിലേയ്ക്ക് ഇറങ്ങാറുള്ളൂ. ഇടയ്ക്കിടയ്ക്ക് "ക് രി..രി..രി" എന്ന് ശബ്ദിച്ചുകൊണ്ടിരിക്കും.
## അവലംബം

വർഗ്ഗം:കേരളത്തിലെ മരംകൊത്തികൾ
വലിയ പൊന്നി മരംകൊത്തി

ത്രിയംഗുലി മരംകൊത്തിയേക്കാൾ അല്പം വലുതും നീണ്ട കൊക്കുമുള്ളവയാണ് **വലിയ പൊന്നി മരംകൊത്തി**  (Large Golden-backed Woodpecker).  കൊക്കിൽ നിന്നും കവിളിലേയ്ക്ക് മീശപോലെ കറുത്ത പട്ട രണ്ടായി പിരിഞ്ഞ് കാണപ്പെടുന്നു. പിൻകഴുത്തിലെ കറുത്ത പട്ടയിയിലുള്ള വെളുത്ത പൊട്ടുകൾ ഇവയെ തിരിച്ചറിയാൻ സഹായിക്കുന്നു. കാട്ടിൽ വസിക്കുന്ന ഇവ വൻമരങ്ങളിൽ വളരെ വേഗം കയറി പ്രാണികളെ പിടിച്ച് തിന്നാൻ സമർഥരാണ്. ശബ്ദം ഏകദേശം ത്രിയംഗുലി മരംകൊത്തിയുടേതു പോലെയാണ്. ഡിസംബർ മുതൽ മാർച്ച് മാസം വരെയുള്ള കാലഘട്ടത്തിലാണ് കൂടുണ്ടാക്കുന്നത്. മുട്ടയുടെ ആകൃതിയിലായിരിക്കും ഇവയുണ്ടാക്കുന്ന മരപ്പൊത്തുകൾ.

## അവലംബം

വർഗ്ഗം:കേരളത്തിലെ മരംകൊത്തികൾ
വർഗ്ഗം:കേരളത്തിലെ പക്ഷികൾ
വലകടിയൻ കടൽപാമ്പ്

നമ്മുടെ കടൽത്തീരങ്ങളിൽ സാധാരണയായി കാണപ്പെടുന്ന ഒരു തരം കടൽപ്പാമ്പാണ്  **വലകടിയൻ കടൽപാമ്പ്** (hook-nosed sea snake). ശരീരത്തിന് ഇളം നീലകലർന്ന ചാരനിറമാണ്. വാൽ തുഴയുടെ ആകൃതിയിലും. ശരാശരി ഒന്നര മീറ്ററോളമാണ് നീളം. മഴക്കാലം കഴിയുമ്പോൾ മീൻപിടുത്തക്കാരുടെ വലയിൽ കുടുങ്ങി ഈ പാമ്പുകൾ കരയിലെത്താറൂണ്ട്. വലയിൽ കടിച്ച് പിടിച്ചിരിക്കുന്ന സ്വഭാവമുള്ളതുകൊണ്ടാന് വലകടിയൻ കടൽപാമ്പ് എന്ന് വിളിയ്ക്കുന്നത്. മൂർഖനേക്കാൾ പത്തിരട്ടി വീര്യമുള്ള  വിഷപ്പാമ്പാണെങ്കിലും ഇവ അപൂർവ്വമായി മാത്രമേ കടിയ്ക്കാറുള്ളു. വലകടിയൻ കടൽപാമ്പ് കുഞ്ഞുങ്ങളെ പ്രസവിയ്ക്കുകയാണ് ചെയ്യുക. ഒരു പ്രസവത്തിൽ 4 മുതൽ 9 വരെ കുഞ്ഞുങ്ങളുണ്ടാവും. മത്സ്യങ്ങളാണ് പ്രധാന ഭക്ഷണം. വെള്ളവയറൻ പരുന്തിന്റെ പ്രധാന ഭക്ഷണം ഈ കടൽ പാമ്പുകളാണ്.

## അവലംബം

## പുറത്തേക്കുള്ള കണ്ണികൾ
* IUCN Red List of Threatened Species
* 
* The Reptile House 

വർഗ്ഗം:വിഷമുള്ള പാമ്പുകൾ
വർഗ്ഗം:കടൽ പാമ്പുകൾ
കരിങ്കൊച്ച

ഏഷ്യയിൽ ഇന്ത്യയിലും പാകിസ്താനിലും ശ്രീലങ്കയിലും ഇന്ത്യോനേഷ്യയിലും ചൈനയിലും കൂടാതെ ഓസ്ട്രേലിയയിലും കണ്ടുവരുന്ന ഒരു പക്ഷിയാണ് **കരിങ്കൊച്ച**  (Black Bittern). **കൈതകൊക്ക്** എന്നും ഇവ അറിയപ്പെടുന്നുണ്ട്. നാണം കുണുങ്ങികളായ കരിങ്കൊച്ചകളെ കണ്ടുപിടിയ്ക്കാൻ വലിയ പ്രയാസമാണ്. വിളവും പാകമായ നെൽപാടങ്ങളിലും കണ്ടൽ കാടുകളിലും കൈതക്കൂട്ടങ്ങളുമാണ് ഇവയെ കാണുക. മഴക്കാലത്താണ് കരിങ്കൊച്ചകളെ കൂടുതൽ കാണാനാകുക. പേര് സൂചിപ്പിക്കുംപോലെ കറുത്ത നിറമുള്ള പക്ഷികളാണിവ. കഴുത്തിലും തൊണ്ടയിലുമായി മഞ്ഞ നിറത്തിലുള്ള അടയാളങ്ങൾ ഇവയെ തിരിച്ചറിയാൻ സഹായിക്കുന്നു. മഴക്കാലത്താണ് കൂടുകെട്ടുന്നത്. മൂന്നുനാല് മുട്ടകൾ വരെ ഒരു സീസണിൽ ഇടും.

## രൂപ വിവരണം
മുകൾഭാഗം ചാരനിറമോ കറുപ്പു നിറമോ ആണ്.കഴുത്തിന്റെ വശങ്ങളിൽ മഞ്ഞവരകൾ. അടിവശം ചാരനിറം. കവിളിലും കഴുത്തിലും തവിട്ടു നിറത്തിലുള്ള കുത്തുകൾ.

## ഭക്ഷണം
മത്സ്യം, തവള, കീടങ്ങൾ.

## കൂടുകെട്ടൽ
ജൂൺ മുതൽ സെപ്തംബർ വരെ
## ചിത്രശാല


File:Black Bittern (Dupetor flavicollis) in Kinnarsani WS, AP W IMG 6114.jpg|in Kinnerasani Wildlife Sanctuary, Andhra Pradesh, India.
File:Black Bittern (Dupetor flavicollis) in Kinnarsani WS, AP W IMG 6111.jpg|in Kinnerasani Wildlife Sanctuary, Andhra Pradesh, India.
File:Black Bittern (Dupetor flavicollis) in Kinnarsani WS, AP W IMG 6108.jpg|in Kinnerasani Wildlife Sanctuary, Andhra Pradesh, India.
File:Black Bittern (Dupetor flavicollis) in Kinnarsani WS, AP W2 IMG 6115.jpg|in Kinnerasani Wildlife Sanctuary, Andhra Pradesh, India.
Image:Black Bittern I IMG 5080.jpg| in  Kolkata, West Bengal, India.



വർഗ്ഗം:കേരളത്തിലെ പക്ഷികൾ
വർഗ്ഗം:മുണ്ടികൾ
ട്രെഡ് മിൽ ടെസ്റ്റ്

ശാരീരിക ആയാസ സഹനത (exercise tolerance) അളക്കുക വഴി ഹൃദയത്തിന്റെ പ്രവർത്തന കഷമതയും, ഭാവി ഹൃദ്രോഗ സാധ്യതയും അനുമാനിക്കാനുതുകുന്ന ഒരു വൈദ്യ  പരിശോധന സംവിധാനമാണ് **ട്രെഡ്മിൽ ടെസ്റ്റ്**. ട്രെഡ് മിൽ ടെസ്റ്റ് (treadmill test) : ടി.എം.ടി (T.M.T), കാർഡിയാക്ക്  സ്ട്രസ്സ് ടെസ്റ്റ് (cardiac stress test), എക്സർസൈസ് സ്ട്രസ്സ് ടെസ്റ്റ് എന്നീ പേരുകളിലും അറിയപ്പെടുന്നു.  

പുകവലി ശീലം, അമിത കൊളസ്ട്രോൾ തുടങ്ങിയ ഹൃദ്രോഗ ജന്യ ഘടകങ്ങൾ ഉള്ള വ്യക്തികൾ യാതൊരു രോഗ ലക്ഷണങ്ങളും ഇല്ലാതെ തന്നെ ടെസ്റ്റിനു വിധേയമാവാൻ വിദ്ഗ്ധർ നിർദ്ദേശിക്കുന്നു. നാല്പതു വയസ്സിനു മുകളിലുള്ള ഏവരും ചെയ്തിരിക്കേണ്ടുന്ന വൈദ്യ പരിശോധനയായി മെഡിക്കൽ ചെക്കപ്പുകളിൽ സ്ട്രെസ്സ് ടെസ്റ്റ് ശുപാർശചെയ്യപ്പെട്ടിട്ടുണ്ട്.

## പരിശോധന രീതി

ആദ്യം വിശ്രമാവസ്ഥയിലുള്ള ഇ.സി.ജി. രേഖപ്പെടുത്തുന്നു. നിന്നുകൊണ്ടും കിടന്നുകൊണ്ടുമുള്ള രക്തമർദ്ദവും, ഹൃദയമിടിപ്പും ഇതോടൊപ്പം അളക്കുന്നു. അതിനു ശേഷം ശരീരത്തെ ആയാസപ്പെടുത്തികൊണ്ടുള്ള വ്യായാമം ആരംഭിക്കുന്നു. വ്യായാമം ചെയ്യുന്ന വേളയിൽ നെഞ്ചിൽ ഘടിപ്പിച്ചിരിക്കുന്ന വിവിധ ഇലക്ട്രൊഡുകൾ വഴി ഇ.സി.ജി തുടർച്ചയായി രേഖപ്പെടുത്തികൊണ്ടിരിക്കുന്നതായിരിക്കും. ട്രെഡ്മിൽ എന്ന വ്യായാമോപകരണത്തിൽ വിവിധ വേഗതകളിൽ നടക്കുക വഴിയാണ് ആയാസ നിലവാരം ഉയർത്തുന്നത്. അതോടൊപ്പം ഉപകരണത്തിന്റെ ചെരിവും മാറ്റാവുന്നതാണ്. ഇപ്രകാരം ഏകദേശം പത്തുമിനിറ്റ് ശാരീരിക ആയാസം നൽകി കൊണ്ട് സഹനത നിർണ്ണയിക്കുക എന്നതാണ് പരിശോധനോദ്ദേശം. 

പരിശോധനാരംഭത്തിൽ തന്നെ കിതപ്പോ, നെഞ്ചുവേദനയോ അനുഭവപ്പെടുന്നെങ്കിൽ പരിശോധൻ ഉടൻ നിർത്തുന്നതായിരിക്കും.  ഇത് ഹൃദ്രോഗ സാന്നിധ്യത്തിനുള്ള സൂചകമാവാം.

ഇത്തരത്തിൽ ലഭിക്കുന്ന ഇ.സി.ജി വിവരങ്ങൾ കമ്പ്യൂട്ടറിൽ ക്രോഡീകരിച്ച് ഗ്രാഫ് രൂപത്തിലാക്കിയാണ് പരിശോധന ഫലം ലഭിക്കുന്നത്.
വർഗ്ഗം:വൈദ്യപരിശോധനകൾ
ജ്ഞാനോദയകാലം

ഏകദേശം പതിനേഴാം നൂറ്റാണ്ടിൻറെ അവസാനത്തോടെ പാരമ്പര്യവിശ്വാസങ്ങളെ അവഗണിച്ച് യുക്തിക്കും വ്യക്തിസ്വാതന്ത്ര്യത്തിനും പ്രാധാന്യം നൽകിക്കൊണ്ടുള്ള ഒരു സാംസ്കാരിക മുന്നേറ്റം യൂറോപ്പിൽ രൂപപ്പെട്ട  കാലമാണ് **ജ്ഞാനോദയകാലം** (**Age of Enlightenment**). സമൂഹത്തെ യുക്തി പ്രയോഗിച്ച് പരിഷ്കരിക്കുക, മതവിശ്വാസത്തിലും പാരമ്പര്യത്തിലും മാത്രം അധിഷ്ടിതമായ ആശയങ്ങളെ ചോദ്യം ചെയ്യുക, ശാസ്ത്രരീതിയിലൂടെ വൈജ്ഞാനിക മുന്നേറ്റം നടത്തുക എന്നിവയായിരുന്നു ലക്ഷ്യങ്ങൾ. ഈ കാലത്തെ യുക്തിചിന്തയുടെ കാലം (Age of Reason) എന്നും വിളിക്കുന്നു. അത് വരെ ചോദ്യം ചെയ്യപ്പെടാത്ത അന്ധവിശ്വാസങ്ങളും അസഹിഷ്ണുതയും ഇക്കാലത്ത് എതിർക്കപ്പെട്ടു. കത്തോലിക്കാസഭയായിരുന്നു ഒരു പ്രമുഖഇര. ചില ജ്ഞാനോദയ ചിന്തകർ തങ്ങളുടെ ആശയങ്ങൾ നടപ്പിൽ വരുത്താൻ തയാറുള്ള രാജാധികാരത്തെ കൂട്ടുപിടിച്ചു. പാശ്ചാത്യ സംസ്കാരത്തിൻറെയും രാഷ്ട്രീയത്തിൻറെയും ഭരണസംവിധാനങ്ങളുടെയും മേൽ ശക്തവും സ്ഥായിയുമായ സ്വാധീനമാണ് ജ്ഞാനോദയകാല ആശയങ്ങൾക്ക് ഉണ്ടായിട്ടുള്ളത്. 

1650-1700 കാലത്ത് ജ്ഞാനോദയ കാലം ആരംഭിച്ചതായി കണക്കാക്കുന്നു. ബറൂക്ക് സ്പിനോസ, ജോൺ ലോക്ക്, പിയേർ ബേൽ (Pierre Bayle), വോൾട്ടെയർ, ഐസക് ന്യൂട്ടൺ തുടങ്ങിയവരായിരുന്നു ജ്ഞാനോദയകാലത്തിന് തുടക്കം നൽകിയത്. ശാസ്ത്രവിപ്ലവം (the Scientific Revolution) ജ്ഞാനോദയ കാലവുമായി ശക്തമായി ബന്ധപ്പെട്ടതാണ്, കാരണം അത് പല പാരമ്പര്യ വീക്ഷണങ്ങളും അട്ടിമറിക്കപ്പെടാനും പ്രകൃതിയെപ്പറ്റിയും അതിലെ മനുഷ്യൻറെ സ്ഥാനത്തെപ്പറ്റിയും പുതിയ വീക്ഷണങ്ങൾ ഉണ്ടാകാനും ഇടയാക്കി.  19-ാം നൂറ്റാണ്ടോടെ കാല്പനികതയ്ക്ക് പ്രാമുഖ്യം ലഭിക്കുകയും ഹേതുവാദത്തിന് (യുക്തിവാദം) ബൌദ്ധികമണ്ഡലത്തിൽ സ്വാധീനം കുറയുകയും ചെയ്തതോടെ ജ്ഞാനോദയകാലത്തിന് തിരിച്ചടി നേരിട്ടു.  

## അവലംബം
വലിയ മണ്ണത്താൽ ഹംസ

അന്താരാഷ്ട്ര താപപ്രവാഹ കമ്മീഷന്റെ സെക്രട്ടറിയും, ബ്രസീൽ ദേശീയ ഒബ്സർവേറ്ററിയിലെ ശാസ്ത്രജ്ഞനുമാണു്  **വലിയ മണ്ണത്താൽ ഹംസ**. 

അദ്ദേഹത്തിന്റെ നേതൃത്ത്വത്തിലുള്ള ഗവേഷക സംഘം ആമസോൺ നദിയുടെ 13000 അടി താഴെ ഒരു നദി ഒഴുകുന്നതായി കണ്ടെത്തി. ആ ഭൂഗർഭനദിക്കു്  സംഘത്തലവനായ ഡോ. ഹംസയുടെ പേരാണിട്ടിരിക്കുന്നതു് .
## ആദ്യകാല ജീവിതവും വിദ്യാഭ്യാസവും
കോഴിക്കോട്  കുന്ദമംഗലത്തിനടുത്ത് പതിമംഗലമാണു് അദ്ദേഹത്തിന്റെ സ്വദേശം. ചൂലാംവയൽ മാക്കൂട്ടം എ.എം.യു.പി സ്കൂളിലായിരുന്നു പ്രാഥമിക വിദ്യാഭ്യാസം. പിന്നീട് കുന്ദമംഗലം ഹൈസ്കൂളിൽ നിന്ന് പത്താം തരവും, കോഴിക്കോട് ദേവഗിരി കോളേജിൽ നിന്ന് ഫിസിക്സിൽ ബിരുദം നേടി. തുടർന്ന് പാലക്കാട് ഗവൺമെന്റ് വിക്ടോറിയ കോളേജിൽ നിന്ന് ബിരുദാനന്തരബിരുദവും നേടി. തുടർന്ന് ഉന്നത വിദ്യാഭ്യാസത്തിനായി വിദേശത്തേക്ക് പോകുകയും കാനഡയിലെ വെസ്റ്റേൺ ഒണ്ടാരിയോ സർവ്വകലാശാലയിൽ നിന്ന് ജിയോ ഫിസിക്സിൽ പിഎച്ച്ഡി നേടി. തുടർന്ന് ബ്രസീലിലെത്തി. 1966-ൽ ഇന്ത്യയിലെ ഹൈദരാബാദിലെ നാഷണൽ ജിയോഫിസിക്കൽ റിസർച്ച് ഇൻസ്റ്റിറ്റ്യൂട്ടിൽ സീനിയർ സയന്റിഫിക് അസിസ്റ്റന്റായി അദ്ദേഹം ഔദ്യോഗിക ജീവിതം ആരംഭിച്ചു. 1968-ൽ പിഎച്ച്‌ഡിക്ക് വേണ്ടി കാനഡയിലെ വെസ്റ്റേൺ ഒന്റാറിയോ സർവകലാശാലയിലേക്ക് മാറിയ അദ്ദേഹം 1973-ൽ ബിരുദം പൂർത്തിയാക്കി, 1974-ൽ ബ്രസീലിലേക്ക് പോയി. ലിയാ നൈർ ആണു ഭാര്യ. മൂന്നു മക്കളുണ്ട്.
## ഔദ്യോഗിക ജീവിതം
1974 മുതൽ 1981 വരെ സാവോ പോളോ സർവകലാശാലയിൽ അസോസിയേറ്റ് പ്രൊഫസറായും 1982 മുതൽ 1993 വരെ ഇൻസ്റ്റിറ്റ്യൂട്ട് ഓഫ് ടെക്‌നോളജി റിസർച്ചിൽ റിസർച്ച് സൂപ്പർവൈസറായും ഹംസ സേവനമനുഷ്ഠിച്ചു. ഇന്റർനാഷണൽ ഹീറ്റ് ഫ്ലോ കമ്മീഷൻ സെക്രട്ടറി, ഇന്റർനാഷണൽ അസോസിയേഷൻ ഓഫ് സീസ്മോളജി ആൻഡ് ഫിസിക്സ് ഓഫ് എർത്ത്സ് ഇന്റീരിയറിന്റെ എക്സിക്യൂട്ടീവ് കമ്മിറ്റി അംഗം എന്നീ നിലകളിലും അദ്ദേഹം സ്ഥാനങ്ങൾ വഹിച്ചു.

ഹംസയും സഹപ്രവർത്തക എലിസബത്ത് തവാരസ് പിമെന്റലും 2011-ൽ ആമസോൺ നദിയുടെ അതേ വഴിയിലൂടെ ഒഴുകുന്ന ഒരു ഭൂഗർഭ നദി കണ്ടെത്തി, അത് പിന്നീട് ഹംസയുടെ പേരിൽ അറിയപ്പെട്ടു. 

## അവലംബം

വർഗ്ഗം:കേരളീയരായ ശാസ്ത്രജ്ഞർ
വർഗ്ഗം:1941-ൽ ജനിച്ചവർ
വർഗ്ഗം:കോഴിക്കോട് ജില്ലയിൽ ജനിച്ചവർ
മയൂഖ ജോണി

കേരളത്തിലെ ഒരു പ്രമുഖ വനിതാ കായികതാരമാണു് **മയൂഖ ജോണി**. കോഴിക്കോടു് ആണു് ജന്മസ്ഥലം. തലശ്ശേരിയിലെ തലശേരി സായ് പരിശീലനകേന്ദ്രത്തിൽ വെച്ചാണു് കായികപരിശീലനം നേടിയതു്.

ലോങ്ജമ്പ്, ട്രിപ്പിൾജമ്പ് എന്നി വിഭാഗത്തിൽ പല അന്താരാഷ്ട്ര അത്‌ലറ്റികു് മത്സരങ്ങളിലും ഇന്ത്യയെ പ്രതിനിധീകരിച്ചിട്ടുണ്ട്. നിലവിൽ ട്രിപ്പിൾജമ്പ് വനിതാവിഭാഗത്തിലെ ദേശിയതലത്തിലെ റെക്കാർഡിനുടമയാണു് (14.11 മീറ്റർ). 14 മീറ്ററിലധികം ദൂരം ട്രിപ്പിൾജമ്പിൽ ചാടിയ ആദ്യ ഇന്ത്യ വനിതയാണു് **മയൂഖ ജോണി**. 
## കായിക പരിശീലനം
ചെറുപ്പംമുതൽ തന്നെ മയൂഖ കായികവിനോദത്തിൽ തൽപ്പരയായിരുന്നു. നാലാം ക്ലാസുവരെ കല്പറ്റ സെന്റ് ജോസഫ് സ്കൂളിൽ പഠിച്ചു. അതിനു് ശേഷം അമ്മയുടെ നാടായ കൂരാച്ചുണ്ടിലാണു് പഠിച്ചതു്. പത്താംക്ലാസുവരെ കല്ലാനോട് ഹയർ സെക്കൻഡറി സ്കൂളിലായിരുന്നു പഠനവും കായിക പരിശീലനവും. മികച്ച പരിശീലനത്തിനായി തലശേരി സായ്സെന്ററിലേക്ക് മാറിയ മയൂഖ പ്ലസ് ടുവും ബിബിഎയും തലശേരിയിൽനിന്ന് പൂർത്തിയാക്കി. ഇപ്പോൾ ബംഗളൂരുവിൽ എംബിഎ വിദ്യാർഥിയാണ്. സായ്സെന്ററിൽ കോച്ച് ശ്യാംകുമാറിന് കീഴിലായിരുന്നു പരിശീലനം

## കായിക നേട്ടങ്ങൾ
* 2006-ൽ കേരളാ സംസ്ഥാന അത്‌ലറ്റിക്സിൽ 20 വയസ്സിൽ താഴെയുള്ളവരുടെ ട്രിപ്പിൾജമ്പിൽ കണ്ണൂർ ജില്ലയെ പ്രതിനിധീകരിച്ചു് സ്വർണ്ണം (12.38 മീ.) നേടി
* പൂനെയിൽ നടക്കുന്ന ദേശീയ ഗെയിംസിൽ ലോംങ്ങ് ജംപിൽ സ്വർണ്ണം നേടി 
* ചൈനയിലെ വുജിയാങിൽ നടന്ന ഏഷ്യൻ അത്‌ലറ്റിക്സ് മീറ്റിൽ ഇന്ത്യക്കുവേണ്ടി ഒട്ടുമെഡൽ നേടി.
* ജപ്പാനിലെ കോബയിൽ നടന്ന ഏഷ്യൻ അത്ലറ്റിക്സ് ചാമ്പ്യൻഷിപ്പിൽ ലോങ്ജമ്പിൽ സ്വർണവും, ട്രിപ്പിൾജമ്പിൽ വെങ്കലവും നേടി
* ദേശീയ സീനിയർ ഫെഡറേഷൻ കപ്പ് അത്‌ലറ്റിക്‌സ് - ലോംഗ് ജമ്പിൽ സ്വർണ്ണം നേടി.

## അവലംബം

വർഗ്ഗം:1988-ൽ ജനിച്ചവർ

വർഗ്ഗം:ഏപ്രിൽ 9-ന് ജനിച്ചവർ

വർഗ്ഗം:കേരളത്തിൽ നിന്നുള്ള കായികതാരങ്ങൾ
അന്ന ഇവാനോവ്‌ന

[266px|thumb|right|Ministers Cabinet of Empress Anna Ivanovna, painting by [Valery Jacobi]]
റഷ്യൻ ചക്രവർത്തിനിയായിരുന്നു അന്ന **ഇവാനോവ്‌ന** () (, മോസ്കോ – ) . റഷ്യൻ ചക്രവർത്തിയായിരുന്ന ഇവാൻ അഞ്ചാമന്റെ (1666-1696) രണ്ടാമത്തെ മകളും, മഹാനായ പീറ്റർ ചക്രവർത്തി(1672-1725)യുടെ ഭാഗിനേയിയുമായ ഇവർ 1693 ജനു. 25-ന് മോസ്കോയിൽ ജനിച്ചു. കോർലണ്ട് പ്രഭു ഫ്രെഡറിക്ക് വില്യമിനെ 1710-ൽ വിവാഹം ചെയ്തു. പക്ഷേ, വിവാഹാഘോഷച്ചടങ്ങുകളുടെ ക്ഷീണംമൂലം വഴിയിൽവച്ചു തന്നെ നവവരൻ നിര്യാതനായി. അടുത്തവർഷമാണ് മരിച്ചതെന്ന് ചില ചരിത്രകാരന്മാർ അഭിപ്രായപ്പെട്ടിട്ടുണ്ട്. പീറ്റർ II (1715-30) നിര്യാതനായതിനെത്തുടർന്ന് ചില വ്യവസ്ഥകളുടെ അടിസ്ഥാനത്തിൽ സുപ്രീം പ്രിവികൌൺസിൽ അന്നയെ റഷ്യൻ ചക്രവർത്തിനിയായി അവരോധിച്ചു. എന്നാൽ ചക്രവർത്തിനിയായ ഉടൻ അവർ സുപ്രീം പ്രിവികൌൺസിൽ പിരിച്ചുവിട്ടു. റഷ്യൻ പ്രഭുവർഗത്തെ ഒന്നാകെ ഉന്മൂലനം ചെയ്യാനായിരുന്നു ഇവരുടെ അടുത്ത ശ്രമം. ജർമൻകാരനായ ഏണസ്റ്റ് ജൊഹാൻ ബിറൻ (1690-1772) ഇതിൽ ചക്രവർത്തിനിയുടെ വലംകൈയായി പ്രവർത്തിച്ചു. പോളണ്ടിലെ പിന്തുടർച്ചാവകാശയുദ്ധകാലത്തും (1733-36) തുർക്കിയുദ്ധകാലത്തും (1735-39) റഷ്യയ്ക്കുണ്ടായ വിജയങ്ങൾക്കുത്തരവാദി അന്നയായിരുന്നു. 1740 ഒ. 28-ന് അന്ന അന്തരിച്ചു. തുടർന്ന് സഹോദരീ (അന്ന ലിയോപോൾഡ്വ്ന) പുത്രനായ ഇവാൻ ചക്രവർത്തിയായി.

## അവലംബം

## പുറത്തേക്കുള്ള കണ്ണികൾ

* http://academic.shu.edu/russianhistory/index.php/The_%22Conditions%22_of_Anna_Ivanovna%27s_Accession_to_the_Throne%2C_1730
* *Bayov Alexei Konstantinovich* (1906) (in Russian). Russian army in the reign of Empress Anna Ivanovna. Russia's war with Turkey in 1736-1739gg.  (Русская армия в царствование императрицы Анны Иоанновны. Война России с Турцией в 1736-1739гг.) at Runivers.ru in Djvu format
ഡിംഫ്‌ന

റോമൻ കത്തോലിക്കാ സഭയിലെ ഒരു പുണ്യവതിയാണ് **വിശുദ്ധ ഡിംഫ്‌ന**. മാനസികാസ്വസ്ഥത അനുഭവിക്കുന്നവരുടെയും മാനസികരോഗചികിത്സാലയങ്ങളുടെയും മധ്യസ്‌ഥയാണ് പുണ്യവതി.

## ജീവിതരേഖ
അയർലൻഡിലെ രാജാവിന്റെ പുത്രിയായി ഏ.ഡി 620 നോടടുത്ത് ഡിംഫ്‌ന ജനിച്ചു. അതിസുന്ദരിയായ ഡിംഫ്‌നയ്ക്ക് ആഡംബരങ്ങളോടുംകൂടിയ ജീവിതസൗകര്യങ്ങളായിരുന്നു ലഭിച്ചിരുന്നത്. എങ്ങനെയോ  ക്രിസ്‌തുവിനെക്കുറിച്ചറിഞ്ഞതു മൂലം ക്രൈസ്തവാനുകൂല ജീവിതമായിരുന്നു അവൾ നയിച്ചിരുന്നത്. ഒടുവിൽ ഡിംഫ്‌ന രഹസ്യമായി ജ്ഞാനസ്‌നാനം സ്വീകരിച്ച്‌  ക്രിസ്‌ത്യാനിയായിത്തീർന്നു. അക്കാലത്ത് രാജ്ഞി അകാലത്തിൽ മരണമടഞ്ഞു. കുറച്ചു നാളുകൾക്കു ശേഷം രാജാവ് വീണ്ടും വിഹാഹം കഴിക്കുവാനായി വധുവിനെ അന്വേഷിച്ചു. എന്നാൽ നാടുമുഴുവൻ അന്വേഷണം നടത്തിയിട്ടും തന്റെ ആഗ്രഹം പോലെയുള്ള യുവതികളെയൊന്നും രാജാവിന്റെ വധുവായി  ലഭിച്ചില്ല. 

അങ്ങനെയിരിക്കെ ഒരിക്കൽ ഒരു ദുഷ്‌ടവ്യക്തിയുടെ നിർദ്ദേശത്താൽ രാജാവിന്റെ മനസ്സിൽ ഒരു ദുഷ്പ്രേരണ ഉരുത്തിരിഞ്ഞു വന്നു. രാജ്ഞിയുടെ ഛായയുള്ള തന്റെ സുന്ദരിയായ മകളെ തന്നെ വിവാഹം കഴിക്കുക എന്നതായിരുന്നു ആ പ്രേരണ. അപ്പോൾ 15 വയസ്സു മാത്രമായിരുന്നു ഡിംഫ്‌നയുടെ പ്രായം. ഇതറിഞ്ഞയുടൻ പുരോഹിതനായ വിശുദ്ധ ജെർബേണൂസിനൊപ്പം ഡിംഫ്‌ന ബൽജിയത്തേക്ക്‌ നാടുവിട്ടു. മകൾ രക്ഷപെട്ടതറിഞ്ഞ് രാജാവ്‌ അന്വേഷണമാരംഭിച്ചു. തന്റെ അന്വേഷണം ബൽജിയത്തേക്കും അദ്ദേഹം വ്യാപിപ്പിച്ചു. 

രാജാവ് ബെൽജിയത്തിലെ അന്വേഷണത്തിനിടയിൽ ഒരു ഗ്രാമത്തിലെ സത്രത്തിൽ എത്തപ്പെട്ടു. എന്നാൽ രാജാവിന്റെ പണം മാറ്റിയെടുക്കാൻ അവിടെ ബുദ്ധിമുട്ടായതിനാൽ താമസസൗകര്യം നൽകുവാൻ സത്രമുടമ അസൗകര്യമറിയിച്ചു. ഏതോ രാജ്യത്തിലെ ഒരു ഗ്രാമത്തിലെ സത്രമുടമക്ക്‌ മറ്റു രാജ്യങ്ങളിലെ പണത്തെക്കുറിച്ച്‌ അറിവ് ലഭിക്കണമെങ്കിൽ അയാൾ അടുത്ത നാളിൽ ആ പണം കൈകാര്യം ചെയ്തിരിക്കാമെന്നു രാജാവ് ഊഹിച്ചു. അതിനാൽ തന്റെ മകൾ ആ പ്രദേശത്തു തന്നെയുണ്ടെന്ന് രാജാവ് വിശ്വസിച്ചു. തുടർന്നു നടത്തിയ അന്വേഷണത്തിൽ രാജാവ് ഡിംഫ്‌നയെ വിശുദ്ധ  ജെർബേണൂസിനൊപ്പം കണ്ടെത്തി. വൈകാതെ തന്നെ ജെർബേണൂസിന്റെ തല വെട്ടി. രാജാവ് മകളോട് കീഴടങ്ങുവാനും സ്വരാജ്യത്തേക്ക് മടങ്ങിവരുവാനും ആവശ്യപ്പെട്ടു. എന്നാൽ ഡിംഫ്‌ന മടങ്ങുവാൻ തയ്യാറായില്ല. കോപാകുലനായ രാജാവ് ഉടൻ വാളൂരി ഡിംഫ്‌നയെയും വധിച്ചു. അങ്ങനെ ഗീൽ എന്ന സ്ഥലത്തു വച്ച് തന്റെ ശുദ്ധത സംരക്ഷിക്കുന്നതിനായി ഡിംഫ്‌ന രക്തസാക്ഷിത്വം വരിച്ചു. 

മെയ്‌ 15-നാണ്‌ സഭ വിശുദ്ധ ഡിംഫ്‌നയുടെ ഓർമ്മ ആചരിക്കുന്നത്.

## അവലംബം

## പുറത്തേക്കുള്ള കണ്ണികൾ
*Saint Dymphna at Patron Saints Index
*Catholic information Network profile
*Dympna of Gheel  at St Patrick Catholic Church
*
*St. Diphna

വർഗ്ഗം:റോമൻ കത്തോലിക്കാസഭയിലെ വിശുദ്ധർ
വർഗ്ഗം:പൗരസ്ത്യ ഓർത്തഡോക്സ് സഭയിലെ വിശുദ്ധർ
വി.ആർ.എൽ.എ. ബാറ്ററി

അധികമർദ്ദത്തിൽ മാത്രം തുറക്കുന്ന പ്രത്യേക തരം വാൾവുകൾ ഉള്ളിൽ ഘടിപ്പിച്ചിട്ടുള്ള (‘വാൾവ് റെഗുലേറ്റഡ്‘)  ഒരു തരം ലെഡ്-ആസിഡ് ബാറ്ററിയാണു്  വി.ആർ.എൽ.എ. ബാറ്ററി (VRLA Battery). തേയ്മാനരഹിത ലെഡ് ആസിഡ് ബാറ്ററികൾ എന്നും അടച്ച (സീൽഡ്) ലെഡ് ആസിഡ് ബാറ്ററികൾ എന്നും ഇവയെ സാധാരണ വിളിച്ചുവരാറുണ്ടു്.

സാധാരണ ലെഡ്-ആസിഡ് ബാറ്ററികളെപ്പോലെ ഇവയിൽ ഇടയ്ക്കിടെ ജലം നിറയ്ക്കുകയോ സെൽ അറകൾ വൃത്തിയാക്കുകയോ ചെയ്യേണ്ടതില്ല.

വർഗ്ഗം:ബാറ്ററികൾ
ഹംസ നദി

ബ്രസീലിലെ ആമസോൺ നദിക്ക് സമാന്തരമായൊഴുകുന്ന ഭൂഗർഭനദിയാണ് **ഹംസ നദി**. ബ്രസീൽ ദേശീയ ഒബ്സർവേറ്ററിയിലെ ഗവേഷകനായ മലയാളി ശാസ്ത്രജ്ഞനായ ഡോ. വലിയ മണ്ണത്താൽ ഹംസയുടെ നേതൃത്വത്തിൽ നടന്ന ഗവേഷണത്തിലാണ് ഭൂഗർഭനദി കണ്ടെത്തിയത്. ആമസോൺ നദിയുടെ 13000 അടി താഴെ നദി ഒഴുകുന്നതായാണ് ഇവർ കണ്ടെത്തിയത്. 

ബ്രസീൽ സർക്കാരിന്റെ എണ്ണക്കമ്പനി പെട്രോബ്രസ് 1970കളിൽ കുഴിച്ച 241 നിർജീവ എണ്ണക്കിണറുകളിലെ താപവ്യതിയാനം നിരീക്ഷിച്ചാണു് ഭൂഗർഭനദിയുടെ സാന്നിധ്യം മനസ്സിലാക്കിയത്. ആമസോൺ നദിക്കു് സമാനമായുള്ള നദിയുടെ ഒഴുക്കു് സെക്കൻഡിൽ 3000 ക്യുബിക് മീറ്ററാണെന്നാണ് കണക്കാക്കുന്നത് (ആമസോൺ നദിയിലൂടെ ഒരു സെക്കൻഡിൽ ഒഴുകുന്ന വെള്ളത്തിന്റെ മൂന്ന് ശതമാനം) . ആമസോൺ നദിയുടെ 4 കിലോമീറ്റർ അടിയിലൂടെ പടിഞ്ഞാറ് ആക്രെ മേഖലയിൽ നിന്നും തുടങ്ങി കിഴക്കോട്ട് 6,000 കിലോമീറ്റർ ഒഴുകുന്ന നദി ആക്രേ മേഖലയിൽ നിന്ന് ഉത്ഭവിച്ച് സാലിമോസ്, ആമസോണ, മരാജോ തടങ്ങളിലൂടെ ഒഴുകി ഫോസ് ഡോ ആമസോണാസിൽ വച്ച് കടലിൽ ചേരുന്നതായാണ് കരുതുന്നത്. ആമസോണിന്റെ മുഖഭാഗത്തെ ജലത്തിന് ലവണത്വം കുറയാൻ കാരണം ഈ നദിയായിരിക്കാമെന്ന് ബ്രസീൽ ദേശീയ ഒബ്സർവേറ്ററി കരതുന്നു .

റിയോ ഡി ജനൈറോയിലെ ഇന്റർനാഷണൽ കോൺഗ്രസ് ഓഫ് ദി സൊസൈറ്റി ബ്രസീലിയ ജിയോഫിസിക്കലാണ് പഠനഫലം പ്രസിദ്ധീകരിച്ചത്.

## പേരിനുപിന്നിൽ
40 വർഷത്തോളം ഈ മേഖലയിൽ പഠനം നടത്തിവരുന്ന ബ്രസീലിലെ റിയോ ഡി ജനൈറോയിലെ നാഷണൽ ഒബ്സർവേറ്ററി ഓഫ് ദി മിനിസ്ട്രി ഓഫ് സയൻസ് ആൻഡ് ടെക്നോളജിയിലെ ഗവേഷകനും കോഴിക്കോട് കുന്ദമംഗലം സ്വദേശിയുമായ **പ്രൊഫ: വലിയമണ്ണത്തൽ ഹംസയോടുള്ള** ബഹുമാനാർത്ഥമാണ് ഈ നദിക്ക് ഇങ്ങനെ പേര് വന്നത്. 

## അവലംബം

## പുറംകണ്ണികൾ
* ഗാർഡിയൻ വെബ്‌സൈറ്റിൽ വന്ന വാർത്ത

വർഗ്ഗം:ഭൂഗർഭ നദികൾ
ചാരത്തലയൻ തിത്തിരി

ചെങ്കണ്ണി തിത്തിരിയെക്കാൾ അല്പം വലിപ്പം കൂടുതലുള്ള പക്ഷിയാണ് **ചാരത്തലയൻ തിത്തിരി**.  കേരളത്തിൽ ഇതിനെ അപൂർവ്വമായേ കാണാറുള്ളു. ചാരനിറം കലർന്ന തവിട്ടുനിറത്തിലുള്ള തലയും തവിട്ടുനിറത്തിലുള്ള ദേഹവും മഞ്ഞ നിറമുള്ള കൊക്കും കാലുകളും ഇവയെ തിരിച്ചറിയാൻ സഹായിക്കുന്നു. സപ്തംബർ മുതൽ ഏപ്രിൽ വരെയുള്ള മാസങ്ങളിലാണ് ഇവ ഇന്ത്യയിൽ വിരുന്നെത്തുന്നത്. സാധാരണ തണ്ണീർതടങ്ങളിലാണ് കണ്ട് വരുന്നത്. ദേശാടനക്കാരായ ചാരത്തലയൻ തിത്തിരികൾ പ്രജനനം നടത്തുന്നത് ചൈന, ജപ്പാൻ, കൊറിയ തുടങ്ങിയ രാജ്യങ്ങളിലാണ്. ആഹാര രീതികളും പൊതുസ്വഭാവങ്ങളും മറ്റു തിത്തിരിപക്ഷികളുടേതുപോലെയാണ്.

## അവലംബം

* Database entry includes justification for why this species is of least concern

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ തിത്തിരിപ്പക്ഷികൾ
ചെമ്മനാകരി

കോട്ടയം ജില്ലയിലെ വൈക്കം താലൂക്കിൽ, ഉദയനാപുരം പഞ്ചായത്തിനു കീഴിൽ വരുന്ന ഒരു ഗ്രാമമാണ് **ചെമ്മനാകരി**. കേരളത്തിലെ ഒരു പ്രമുഖ ആശുപത്രി ആയ ഇൻഡോ അമേരിക്കൻ ആശുപത്രി ഇവിടെയാണ് സ്ഥിതി ചെയ്യുന്നത്.

പ്രകൃതിവിഭവങ്ങളാൽ സമ്പന്നമാണെങ്കിലും, സാമൂഹ്യ-സാമ്പത്തികരംഗത്തു് പിന്നോക്കം നിൽക്കുന്ന ഒരു ഗ്രാമമാണിതു്. ചെമ്മനാകരിയുടെ പടിഞ്ഞാറ് വശത്തു് താമസിക്കുന്നവർ കടുത്ത യാത്രാക്ലേശം നേരിടുന്നുണ്ടു്. കുടിവെള്ളക്ഷാമം, വിദ്യഭ്യാസസ്ഥാപനങ്ങളുടെ അപര്യാപ്തത എന്നിവയും ഇവിടുത്തെ പ്രശ്നങ്ങളാണു്.   

വിനോദയാത്രക്കാർ കായൽസവാരിക്കായി ഇവിടെയെത്താറുണ്ടു്. 

## അവലംബങ്ങൾ


വർഗ്ഗം:കോട്ടയം ജില്ലയിലെ ഗ്രാമങ്ങൾ
നാട്ടുറോസ്

ഈ ചിത്രശലഭം പ്രധാനമായും ഗരുഡക്കൊടി (കർളകം, ഈശ്വരമൂലി) എന്ന സസ്യത്തിൽ ആണ് മുട്ടയിട്ട് വിരിയുന്നത്.

കേരളത്തിൽ വളരെ സാധാരണയായിക്കാണുന്ന ഒരു ചിത്രശലഭമാണ് **നാട്ടു റോസ്** (*Pachliopta aristolaochiae*). നാട്ടിൻപുറത്തും നഗരങ്ങളിലും ഒരു പോലെ സുലഭമാണ്. മുൻ പിൻചിറകുകൾക്ക് കറുപ്പ് നിറം.പിൻചിറകുകളിൽ നാലോ അഞ്ചോ വെളുത്ത പൊട്ടുകൾ.ചെത്തി, കൃഷ്ണകിരീടം, അരിപ്പൂ, സൂര്യകാന്തി, സീനിയ എന്നീ പുഷ്പങ്ങളിൽ തേൻ നുകരാൻ എത്തുന്നു. ചക്കര ശലഭം, കാനനറോസ് എന്നീ പൂമ്പാറ്റകളോട് സാദൃശ്യമുണ്ട്. ചക്കര റോസ് എന്നും ഈ ശലഭത്തിന് പേരുണ്ട്. ആഹാരസസ്യങ്ങൾ: കരളം (*Aristolochia indica*), ഈശ്വരമുല്ല (*Aristolochia tagala*), ആടുതൊടാപ്പാല (*Aristolochia bracteolata*)

## ജീവിതചക്രം

File:Pachliopta aristolochiae commonRose Larva vijayanrajapuram 05.jpg|thumb|ഈശ്വരമുല്ലയുടെ ഇല ഭക്ഷിക്കുന്ന ലാർവ
Image:Commonrose cat sec.jpg |Caterpillar
Image:Commonrose cat2 sec.jpg |Caterpillar
Image:Common Rose Cat in Hyderabad, AP W IMG 0050.jpg|
Image:Commonrose pupa sec.jpg |Pupa
Image:ST001_Pachliopta_aristolochiae.jpg|Freshly emerged adult
image:Common_Rose.jpg|Common Rose Adult
Image:Common Rose Butterfly (Pachilopta aristolochiae) 2.jpg|നാട്ടുറോസ് ഇണചേരൽ


## അവലംബം

വർഗ്ഗം:കിളിവാലൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:ശലഭത്താര
ദേഗു

ദക്ഷിണ കൊറിയയിലെ ഒരു ഫാഷൻ നഗരവും, നാലാമത്തെ വലിയ പട്ടണവുമാണു് **തേഗു** എന്നുകൂടി അറിയപ്പെടുന്ന **ദേഗു**.  ഗൈയോൺസാങ്ബുക്-ദോ എന്ന പ്രവിശ്യയുടെ തലസ്ഥാനവുമാണിത്. 25 ലക്ഷത്തിൽപരം ജനങ്ങൾ ഈ നഗരത്തിൽ വസിക്കുന്നു. 

തെക്ക്-കിഴക്കൻ കൊറിയൻ തീരത്തുനിന്നും 80 കി.മി. അകലെ ഗെയംഹോ നദീതീരത്താണു് ദേഗു സ്ഥിതിചെയ്യുന്നതു്. ‌

പതിമൂന്നാമത് ലോക അത്‌ലറ്റിക് ചാമ്പ്യൻഷിപ്പിന്റെ വേദിയാണു് ഈ നഗരം . 

## അവലംബം

വർഗ്ഗം:ദക്ഷിണകൊറിയൻ നഗരങ്ങൾ
ചാമച്ചോറ്

കേരളത്തിൽ അന്യമായിക്കൊണ്ടിരിക്കുന്ന ഒരു ഭക്ഷണമാണു് **ചാമച്ചോറ്**

## ചേരുവകൾ
* ചാമ
* തേങ്ങ ചിരകിയതു്

## പാകം ചെയ്യുന്ന വിധം
ചാമ കുത്തിവെളുപ്പിച്ച്,  കുറച്ചു് പായസപ്പരവത്തിലും, കുറച്ചു് നെയ്‌ചോർ പരുവത്തിലും വേവിക്കും. ഇവയിൽ തേങ്ങ ചിരകിചേർത്താണു് ചാമച്ചോറുണ്ടാക്കുന്നതു് 

## അവലംബം

വർഗ്ഗം:കേരളത്തിലെ ഭക്ഷ്യവിഭവങ്ങൾ
നാൽക്കണ്ണി

നിംഫാലിഡെ കുടുംബത്തിൽപെട്ട ചെറിയ ചിത്രശലഭമാണ് **നാൽകണ്ണി** (*Ypthima huebneri*). വീട്ടുപറമ്പിലും ഇടനാടൻചെങ്കൽക്കുന്നുകളിലും വനപ്രദേശങ്ങളിലും ഇവയെ ധാരാളം കാണാം. ചിറകുകളിലുള്ള പെട്ടുകളാണ് നാൽക്കണ്ണി എന്ന പേരിനു കാരണം. മുൻ ചിറകിൽ വലിയ ഓരോ കൺപൊട്ടുകൾ ഉണ്ട്.പിൻചിറകുകളിൽ വ്യക്തമായ നാലു കൺപൊട്ടുകൾ.
പുൽവർഗ്ഗത്തിൽപ്പെട്ട സസ്യങ്ങളിലാണ് മുട്ടയിടുന്നതും ലാർവകൾ വളരുന്നതും

## ചിത്രശാല

File:Ypthima_huebneri_mating_by_Kadavoor.JPG
File:Common_Four-ring_(Ypthima_huebneri)_mating_in_Kolkata_Iws_IMG_0313.jpg
File:Ypthima_huebneri_dry_season.jpg
File:Common_Four-ring_(Ypthima_huebneri)_in_Kolkata_Iws_IMG_0303.jpg
File:Common_Four_ring_Butterfly_I_IMG_6708.jpg


## അവലംബം
	
## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
സുതാര്യകേരളം

പൊതുജനങ്ങളിൽ നിന്നും  ലഭിക്കുന്ന പരാതികൾക്ക് കേരള മുഖ്യമന്ത്രി നേരിട്ട് ഇടപെട്ട് പരിഹാരം  കാണുവാൻ ഉദ്ദേശിച്ച് ആരംഭിച്ച ഒരു പരിപാടിയാണ് **സുതാര്യകേരളം**. തപാൽ വഴിയും  നേരിട്ടും  മുഖ്യമന്ത്രിയുടെ പരാതിപരിഹാരസെല്ലിൽ ലഭിക്കുന്ന പരാതിയിൽ  അതത് വകുപ്പുമായി ബന്ധപ്പെട്ട് ഉടനടി പരിഹാരം  കാണാൻ ഈ പരിപാടി സഹായിക്കുന്നു. കിട്ടുന്ന പരാതികളിൽ നിന്നും  തെരഞ്ഞെടുക്കുന്ന പ്രാതിനിധ്യസ്വഭാവമുള്ള പരാതികളിൽ മുഖ്യമന്ത്രി മറുപടി നല്കുന്നത് എല്ലാ ആഴ്ചകളിലും  ദൂരദർശനിൽ  സുതാര്യകേരളം എന്ന പേരിൽ പ്രത്യേകപരിപാടി ആയി സംപ്രേഷണം  ചെയ്തു വരുന്നു.
പരാതിക്കാർക്ക് 155300 എന്ന ഫോൺ നമ്പറിൽ വിളിച്ച് പരാതി റജിസ്റ്റർ ചെയ്യാം. ഒപ്പം  തപാലിലും  പരാതി അയക്കാം. പരാതി ലഭിക്കുന്ന മുറക്ക് ഇവയിൽ ആവശ്യമായ നടപടികൾക്കായി അതത് വകുപ്പുകളുമായി ബന്ധപ്പെടുന്നു. അതിനുശേഷം  എത്രയും  പെട്ടെന്ന് അതത് വകുപ്പുകളുടെ സഹായത്തോടെ പരാതി പരിഹരിക്കുന്നു.

## ഔദ്യോഗിക വെബ്‌‌സൈറ്റ്
http://www.newsutharya.kerala.gov.in/frontend/index/index.php 

## പുറംകണ്ണികൾ
*http://www.itmission.kerala.gov.in/ksitm-e-governance-projects/273-chief-ministers-sutharya-keralam.html 
*http://www.kerala.gov.in/index.php?option=com_content&view=article&id=3634&Itemid=204 

വർഗ്ഗം:കേരള സർക്കാറിന്റെ പദ്ധതികൾ
വെള്ളവാലൻ തിത്തിരി

മഞ്ഞക്കണ്ണി തിത്തിരിയോട് ഏറെ സാദൃശ്യമുള്ള ഒരു തിത്തിരിപ്പക്ഷിയാണ് **വെള്ളവാലൻ തിത്തിരി**.  കേരളത്തിൽ ഈ പക്ഷി അപൂർവ്വമായേ കാണാറുള്ളൂ. മഞ്ഞക്കണ്ണിയിൽ നിന്നും വ്യത്യസ്തമായി തല ചാരനിറമാർന്ന തവിട്ടുനിറവും പറക്കുമ്പോൾ വാലിലെ തൂവലുകൾ തൂവെള്ള നിറവുമാണ്. കറുത്ത കൊക്കും നീണ്ട കൊക്കും നീണ്ട മഞ്ഞക്കാലുകളുമാണ് ഇവയ്ക്ക് ഉള്ളത്. ചതുപ്പുനിലങ്ങളിലും കൃഷിസ്ഥലങ്ങളിലുമാണ് പൊതുവെ കാണുന്നത്. പൊതുസ്വഭാവം മറ്റു തിത്തിരി കളെപ്പോലെതന്നെയാണ്. വടക്കുപടിഞ്ഞാറൻ ഏഷ്യൻ രാജ്യങ്ങളിലാണ് ഇവയുടെ കൂടുകൂട്ടലും മുട്ടയിടലും. അതിനുശേഷം ശൈത്യകാലത്ത് ഉത്തരേന്ത്യയിൽ ദേശാടനത്തിനെത്തുന്നു.

## ചിത്രശാല

Image:White tailed Lapwing I IMG 9916.jpg|  near  Hodal in  Faridabad District of Haryana, India.
Image:White-tailed Lapwing I MG 9541.jpg| at/ near  Hodal in  Faridabad District of Haryana, India.
Image:White-tailed Lapwing (Vanellus leucurus) at Sultanpur I Picture 217.jpg| at  Sultanpur National Park in  Gurgaon District of Haryana, India.
Image:White-tailed Lapwing (Vanellus leucurus) at Sultanpur I Picture 200.jpg| at  Sultanpur National Park in  Gurgaon District of Haryana, India.
Image:White-tailed Lapwing I IMG 9540.jpg|near  Hodal in  Faridabad District of Haryana, India.
Image:White tailed Lapwing Im IMG 9984.jpg|near  Hodal in  Faridabad District of Haryana, India.
Image:Vanellus leucurus01.jpg


## അവലംബം
	

വർഗ്ഗം:കേരളത്തിലെ തിത്തിരിപ്പക്ഷികൾ
കുളുത്ത്

വടക്കെ മലബാറിൽ പണ്ടുള്ളവർ രാവിലെ കഴിച്ചിരുന്ന ഭക്ഷണമാണു്  **കുളുത്ത്**.  മൺകലത്തിലോ മറ്റ് കലങ്ങളിലോ തലേ ദിവസം പാകം ചെയ്ത് അടച്ചുവെച്ച പഴഞ്ചോറാണിതു്(തെക്കൻ കേരളത്തിൽ പഴഞ്ചോർ എന്ന് തന്നെ ആണ് പറയുന്നത്)‌. തൈരിൽ മുളകും ചേർത്തതോ മീൻകറിയോ കൂട്ടിയാണിതു് കഴിക്കുക . 
രാവിലെ "കുളുത്ത് കഴിക്കുക" എന്നത്  വടക്കെ മലബാറിലെ ഒരു ദിനചര്യയായിരുന്നു. 

## ചേരുവകൾ
* അരി
* വെള്ളം

## പാകം ചെയ്യുന്ന വിധം
അരി വേവിച്ചു് കഞ്ഞിയാക്കി മൺകലത്തിലോ മറ്റ് കലങ്ങളിലോ അടച്ചുവെക്കുന്നു. രാവിലെയാകുമ്പോഴേക്കും കുളുത്താകും.

## ഇതും കാണുക
കഞ്ഞി

## അവലംബം

വർഗ്ഗം:കേരളത്തിലെ ഭക്ഷ്യവിഭവങ്ങൾ
അക്കേഷ്യനീലി

**അക്കേഷ്യനീലി,** *Surendra vivarna*, ഒരു ചിത്രശലഭമാണ്. മഴ കൂടുതൽ ലഭിക്കുന്ന പ്രദേശങ്ങളിലും കുന്നിൻപ്രദേശങ്ങളിലുമാണ് സാധാരണയായി ഇവ കാണപ്പെടുന്നത്. ചിറകു തുറന്നാൽ തിളങ്ങുന്ന വയലറ്റ് കലർന്ന നീലനിറം. ചിറകിന്റെ ബാക്കിഭാഗം ഇരുണ്ട തവിട്ടുനിറം. ചിറകിനു പിന്നിൽ നേർത്ത വാലും കാണപ്പെടുന്നു. *Surendra vivarna biplagiata* എന്ന ഉപവർഗ്ഗമാണ് ദക്ഷിണ ഇന്ത്യയിൽ കാണപ്പെടുന്നത്.

## ജീവിതചക്രം

File:Surendraquercetorum 07.JPG|അക്കേഷ്യ നീലി ശലഭപ്പുഴു
File:Surendraquercetorum 06.JPG|അക്കേഷ്യ നീലി ശലഭപ്പുഴു ഉറുമ്പുകളോടൊപ്പം
File:Surendraquercetorum 04.JPG|പ്യൂപ്പ
File:Surendraquercetorum 03.JPG|പെൺശലഭം

## അവലംബം

## പുറം കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
തുവരപ്പായസം

കേരളത്തിൽ അന്യമായിക്കൊണ്ടിരിക്കുന്ന ഒരു ഭക്ഷണമാണു് **തുവരപ്പായസം**. 

ഉണങ്ങിയ തുവര ശർക്കരയും, തേങ്ങാപ്പാലും നെയ്യും ചേർത്താണ്  സ്വാദിഷ്ഠമായ ഈ പായസമുണ്ടാക്കുന്നതു്. വളരെ പോഷകമൂല്യമുള്ളതാണു്  **തുവരപ്പായസം** 

## ചേരുവകൾ
* ഉണങ്ങിയ തുവര
* ശർക്കര

## പാകം ചെയ്യുന്ന വിധം
ഉണങ്ങിയ തുവര വേവിച്ച് ശർക്കര ചേർത്ത് പായസം പാകം ചെയ്യുന്നു.

## അവലംബം

വർഗ്ഗം:കേരളത്തിലെ ഭക്ഷ്യവിഭവങ്ങൾ
ചെംകുറുമ്പൻ

'

ഒരു തുള്ളൻ ചിത്ര ശലഭമാണ് **ചെംകുറുമ്പൻ** (*Iambrix salsala*). തുള്ളിത്തെറിച്ച് പറക്കുന്ന ഈ ശലഭം വനപ്രദേശങ്ങളിലും നാട്ടിൻ പുറങ്ങളിലും കാണപ്പെടുന്നു. ചിറകിന് ചെമ്പിച്ച തവിട്ടു നിറം. ചിറകുകളിൽ ചെറിയ വെളുത്ത പൊട്ടുകൾ.പിൻ ചിറകുകളിൽ കൂടുതൽ വ്യക്തമായ പൊട്ടുകൾ. പുൽവർഗ്ഗ സസ്യങ്ങളിൽ മുട്ടയിടുന്നു. ലാർവകൾ താമസിക്കുന്നത് ഇലകൾ ചുരുട്ടിയുണ്ടാക്കുന്ന കുഴലുകളിലാണ് .


Image:Chestnut_Bob.jpg|Male
Image:Chestnut_bob.jpg|ചെംകുറുമ്പൻ
Image:Butterfly_Chestnut_Bob.jpg

## അവലംബം

## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
തെങ്ങിൻ ചക്കര

ലഘുചിത്രം|തെങ്ങിൻ ചക്കര
കേരളത്തിൽ പണ്ടുള്ളവർ ഉപയോഗിച്ചിരുന്ന ഒരു മധുര പലഹാരമാണു് **തെങ്ങിൻ ചക്കര**.  വിവാഹസദ്യയിലെ ഒരു സാധാരണ വിഭവം കൂടിയായിരുന്നു **തെങ്ങിൻ ചക്കര**.. ശർക്കരയും തേങ്ങയും അവിലും ചേർത്തു് കുഴച്ചാണ് **തെങ്ങിൻ ചക്കര** പാകംചെയ്തെടുക്കുന്നത്.

## അവലംബം

വർഗ്ഗം:മധുരപലഹാരങ്ങൾ
വർഗ്ഗം:കേരളത്തിലെ ഭക്ഷ്യവിഭവങ്ങൾ
മാമ്പഴക്കച്ച്

പഴുത്ത മാങ്ങ ഉരലിൽ ഇടിച്ച് ചാറെടുത്ത് പുതിയ തഴപ്പായയിൽ പുരട്ടി വെയിലത്ത് ഉണക്കിയെടുക്കുന്നതാണ്  **മാമ്പഴക്കച്ച്**. മാങ്ങയില്ലാത്ത കാലത്ത് ഇത് ഭക്ഷിക്കുന്നു

പുളിയുള്ള മാങ്ങയാണെങ്കിൽ കറിയിൽ പുളിയായും **മാമ്പഴക്കച്ച്** ഉപയോഗിക്കാറുണ്ടു്. 

## ചേരുവകൾ
* പഴുത്ത മാങ്ങ

## പാകം ചെയ്യുന്ന വിധം
പഴുത്ത മാങ്ങ ഉരലിൽ ഇടിച്ച് ചാറെടുത്ത് പുതിയ തഴപ്പായയിൽ പുരട്ടി വെയിലിൽ ഉണക്കിയെടുക്കും. 

## അവലംബം

വർഗ്ഗം:കേരളത്തിലെ ഭക്ഷ്യവിഭവങ്ങൾ
ഈന്തപ്പം

കേരളത്തിലെ ഒരു പലഹാരമാണ് **ഈന്തപ്പം**.  പോഷകമൂല്യമുള്ള ഭക്ഷണമാണിതു്

## ചേരുവകൾ
* ഈന്തിന്റെ കായ പിളർന്നതു്
* അരി
* പരിപ്പ്

## പാകം ചെയ്യുന്ന വിധം
ഈന്തിന്റെ കായ പിളർന്നെടുത്ത പരിപ്പും അരിയും ചേർത്ത് വേവിച്ചെടുത്താണു് ഈന്തപ്പമുണ്ടാക്കുന്നതു്. 

## അവലംബം

 

വർഗ്ഗം:കേരളത്തിലെ ഭക്ഷ്യവിഭവങ്ങൾ
വർഗ്ഗം:പലഹാരങ്ങൾ
കൂവപ്പൊടി പായസം

കൂവയുടെ കിഴങ്ങിൽ നിന്നും ഉണ്ടാക്കുന്ന കൂവപ്പൊടി നേരിയ പായസപ്പരുവത്തിൽ തിളപ്പിച്ച് മധുരം ചേർത്തുണ്ടാക്കുന്ന പായസമാണ് **കൂവപ്പൊടി പായസം** (**കൂവപ്പായസം**). വെളുത്ത ബ്ലാത്തി കൂവക്കിഴങ്ങ് ഇടിച്ച് പിഴിഞ്ഞ് അരിച്ചെടുത്ത നൂറ് ഉണക്കിയാണു്  ഇതിനുവേണ്ടുന്ന കൂവപ്പൊടിയുണ്ടാക്കുന്നതു്.

നല്ല സ്വാദുള്ള ഈ ഭക്ഷണം ചെറിയകുട്ടികൾക്കു് കൊടുക്കുന്ന ഭക്ഷണമാണു്. വയറിളക്കം വന്നാൽ ഔഷധമായും **കൂവപ്പൊടി പായസം** ഉപയോഗിക്കും

## ചേരുവകൾ
* കൂവപ്പൊടി
* ശർക്കര / പഞ്ചസാര

## പാകം ചെയ്യുന്ന വിധം
വെളുത്ത ബ്ലാത്തി കൂവക്കിഴങ്ങ് ഇടിച്ച് പിഴിഞ്ഞ് അരിച്ചെടുത്ത നൂറ് ഉണക്കിയാണു്  ഇതിനുവേണ്ടുന്ന കൂവപ്പൊടിയുണ്ടാക്കുന്നു. അത് നേരിയ പായസപ്പരുവത്തിൽ തിളപ്പിച്ച് പഞ്ചസാരയോ ശർക്കരയോ ചേർത്തു പായസമുണ്ടാക്കുന്നു. 

## അവലംബം

വർഗ്ഗം:കേരളത്തിലെ ഭക്ഷ്യവിഭവങ്ങൾ
കുറുക്കു്

കുഞ്ഞുങ്ങൾക്കു് കൊടുക്കുന്ന ഒരു ഭക്ഷണമാണു് **കുറുക്കു്**. ഏത്തയ്ക്കാപ്പൊടി, കൂവപ്പൊടി എന്നിവയാണ് കുറുക്കുണ്ടാക്കാൻ ഉപയോഗിക്കുന്നതു്. ആറുമാസം പ്രായമാകുമ്പോൾ മുതലാണ് സാധാരണ കുഞ്ഞുങ്ങൾക്ക് കുറുക്കു് കൊടുക്കുന്നത്. കാൽസ്യത്തിന്റെയും ഇരുമ്പിന്റെയും അംശം കൂടുതലായി അടങ്ങിയിരിക്കുന്നതിനാൽ കുഞ്ഞുങ്ങളുടെ എല്ലിനും പല്ലിനും വളർച്ചക്കും ശക്തിക്കും കുറുക്കു് ഉപകരിക്കും.

## അവലംബം

വർഗ്ഗം:കേരളത്തിലെ ഭക്ഷ്യവിഭവങ്ങൾ
മൂടക്കടമ്പ്

കേരളത്തിൽ അന്യമായിക്കൊണ്ടിരിക്കുന്ന ഒരു പലഹാരമാണ് **മൂടക്കടമ്പ്**.

## ചേരുവകൾ
* പഴുത്ത വരിക്കച്ചക്കയുടെ ചുള
* അരി
* ശർക്കര

## പാകം ചെയ്യുന്ന വിധം
പഴുത്ത വരിക്കച്ചക്കയുടെ ചുളയും അരിയും ചേർത്തരച്ച്, അതിൽ  ശർക്കരയും തേങ്ങയും ചേർത്ത് വാഴയിലയിൽ വേവിച്ചെടുത്താണു്  **മൂടക്കടമ്പ്** ഉണ്ടാക്കുന്നതു്.

## അവലംബം

വർഗ്ഗം:മധുരപലഹാരങ്ങൾ
വർഗ്ഗം:കേരളത്തിലെ ഭക്ഷ്യവിഭവങ്ങൾ
പനനൂറ്

മൂത്ത് പ്രായമായ പന മുറിച്ച് പിളർന്ന് ഉള്ളിലെ ഇളംകാമ്പ് ഇടിച്ച് പിഴിഞ്ഞെടുത്ത് ഉണക്കിയതാണ് **പനനൂറ്** അഥവാ **ചവ്വരി**. നനുത്ത പൊടി രൂപത്തിലാണ് പനനൂറ് ഉണ്ടാക്കി സൂക്ഷിക്കുക. അന്നജം അടങ്ങിയ ഒരു ഭക്ഷണപദാർത്ഥമാണിതു്. 
## നിർമ്മാണം

പിളർന്ന പനയുടെ ഉള്ളിലെ കാമ്പ് കാഴ്ചയ്ക്ക് ചതച്ച കരിമ്പിൻതണ്ടിന് സമാനമാണ്. നിറയെ നാരടങ്ങിയ ഈ കാമ്പിനെ ഉരലിൽ നന്നായി പൊടിച്ചെടുക്കുന്നു. പൊടിയും നാരുമടങ്ങിയ മിശ്രിതം വെള്ളത്തിൽ കലർത്തി തുണിയിൽ അരിച്ചെടുത്ത് നാര് നീക്കുകയാണ് അടുത്ത പടി. നനുത്ത പൊടി അടിയിലൂറുമ്പോൾ വെള്ളം ഒഴുക്കിക്കളഞ്ഞ് പൊടിയെടുത്ത് ഉണക്കി സൂക്ഷിയ്ക്കുന്നു. 
## പനനൂറ് വിഭവങ്ങൾ
പനനൂറ് കൊണ്ടുള്ള വ്യത്യസ്ത വിഭവങ്ങൾ ഇത് ലഭ്യമായ നാടുകളിൽ പ്രചാരത്തിലുണ്ട്.
### പനനൂറ് കുറുക്കിയത്
പനനൂറു കൊണ്ടുള്ള ഒരു കേരളീയ ഭക്ഷ്യവിഭവമാണിത്. പൊടിരൂപത്തിലുള്ള പനനൂറ് കൊത്തിയ തേങ്ങയും ശർക്കരയും ചേർത്ത് വെള്ളത്തിലിട്ട് തിളപ്പിച്ച് കുറുക്കിയാണിതുണ്ടാക്കുന്നതു്.
### മറു നാടുകളിൽ
ന്യൂ ഗിനിയ, മലാക്കാ എന്നീ ദ്വീപുകളിലെ പ്രധാന ഭക്ഷണപദാർത്ഥമാണിതു്. ശ്രീലങ്കയിൽ സാവു കണ്ട എന്നറിയപ്പെടുന്ന സൂപ്പുണ്ടാക്കാൻ പനനൂറുപയോഗിക്കാറുണ്ടു്. മലേഷ്യയിലെ പരമ്പരാഗത മീൻ വിഭവമായ കെരെപോൿ ലകർ ഉണ്ടാക്കാനായിട്ടു് പനനൂറുപയോഗിക്കാറുണ്ടു്. അതിനായി മലേഷ്യയിൽ പനനൂറു് ഇറക്കുമതി ചെയ്യാറുണ്ടു്.

**പനനൂറ്** പാലും മധുരവും ചേർത്തു് പുഡ്ഡിങ് ഉണ്ടാക്കുവാൻ ഉപയോഗിക്കാറുണ്ടു്.

## മറ്റ് ഉപയോഗങ്ങൾ
വസ്ത്രനിർമ്മാണ വ്യവസായത്തിൽ നൂലു് യന്ത്രത്തിനു് എളുപ്പത്തിൽ വഴങ്ങിക്കിട്ടാൻ പനനൂറുപയോഗിച്ച് സംസ്കരിച്ചെടുക്കാറുണ്ടു്. 

## അവലംബം

വർഗ്ഗം:മുഖ്യാഹാരങ്ങൾ
വർഗ്ഗം:പനകൾ
ആന്റാർക്റ്റോപെൽറ്റ

കവചമുള്ള ഒരു ദിനോസറാണ് **ആന്റാർക്റ്റോപെൽറ്റ**. ഇടത്തരം വലിപ്പം  മാത്രം ഉള്ള ഇവ ജീവിച്ചിരുന്നത് അന്ത്യ ക്രിറ്റേഷ്യസ് കാലത്ത് ആണ്. പേരിന്റെ അർഥം അന്റാർട്ടിക്കയിലെ കവചം എന്നാണ്. ഇവ ജീവിച്ചിരുന്നത് അന്റാർട്ടിക്കയിൽ ആണ് .

## ശരീര ഘടന
മറ്റു കവചമുള്ള ദിനോസറുകളെ പോലെ തന്നെ ആന്റാർക്റ്റോപെൽറ്റയും നാലു കാലിലാണ് സഞ്ചരിച്ചിരുന്നത്. ഇവയ്ക്ക് വാലിന്റെ അറ്റം മുതൽ മൂക്ക് വരെ ഏകദേശം 4 മീറ്റർ ( 13 അടി ) നീളം ഉണ്ടായിരുന്നു. ഇവയുടെ ശരീരം മുഴുവനും കട്ടിയുള്ള എല്ലിന്റെ ആവരണം കൊണ്ട് പൊതിഞ്ഞിരുന്നു, കണ്ണിനു മുകളിൽ ആയി ഒരു കൂർത്ത മുള്ള് ഉണ്ടായിരുന്നു എന്ന് തലയുടെ ഫോസ്സിൽ പഠനത്തിൽ നിന്നും മനസ്സിലാകുന്നു.

## അവലംബം

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:സസ്യഭോജികളായ ദിനോസറുകൾ
വർഗ്ഗം:അന്റാർട്ടിക്കൻ ദിനോസറുകൾ
മുത്താറി

**പഞ്ഞപ്പുല്ല്**, **കൂവരക്**, **റാഗി** എന്നീ പേരുകളിലൊക്കെ അറിയപ്പെടുന്ന ഒരു ധാന്യമാണ് **മുത്താറി**. ഇംഗ്ലീഷിൽ **ഫിംഗർ മില്ലെറ്റ്** എന്നാണ് പറയുന്നത്. 

കാത്സ്യം ഇരുമ്പ് എന്നീ ധാതുക്കളും നന്നായി അടങ്ങിയതിനാൽ ചെറിയ കുഞ്ഞുങ്ങൾക്ക് കുറുക്കുണ്ടാക്കാൻ പറ്റിയ  ധാന്യമാണു് **മുത്താറി**. പ്രോട്ടീൻ, കാർബോ ഹൈഡ്രേറ്റ്, കാത്സ്യം,  കൊഴുപ്പ് എന്നിവ നന്നായി അടങ്ങിയിരിക്കുന്നുണ്ടിതിൽ.  വിറ്റാമിൻ എ, തയാമിൻ, റൈബോഫ്ലേവിൻ, നിയാസിൻ എന്നീ ഘടകങ്ങളും ഫോസ്ഫറസ് എന്ന ധാതുവും അടങ്ങിയിരിക്കുന്നു. പ്രമേഹരോഗികൾക്കു് റാഗി ഉത്തമാഹാരമാണ്. 
ശ്രീലങ്കയിലും നേപ്പാളിലും **മുത്താറി** പ്രധാന ഭക്ഷ്യധാന്യമായി ഉപയോഗിച്ചുവരുന്നു.
## ചിത്രശാല

File:Ragi Plant.jpg|thumb|Ragi Plant
File:Finger millet 3 11-21-02.jpg|thumb|250px|left|മുത്താറി ചെടിയിൽ വിളഞ്ഞിരിക്കുന്നു
Eleusine coracana MHNT.BOT.2015.34.17.jpg|*Eleusine coracana* - Museum specimen
File:Finger millet putt uplads by Vijayanrajapuram 01.jpg|മുത്താറി പുട്ട്


## അവലംബം

വർഗ്ഗം:ധാന്യങ്ങൾ
വർഗ്ഗം:പുല്ലുകൾ
വർഗ്ഗം:മില്ലറ്റുകൾ
റാലേ-ബെനാർഡ് സംവഹനം

ഒരു ദ്രാവകത്തെയോ വാതകത്തെയോ താഴ്ഭാഗത്തെ ഒരു പ്രതലത്തിൽ നിന്ന് ചൂടാക്കുമ്പോഴുണ്ടാകുന്ന സ്വാഭാവിക സംവഹനമാണ് **റാലേ-ബെനാർഡ് സംവഹനം**. ഇങ്ങനെ ചൂടാകുന്ന ദ്രാവകത്തിൽ  ബെനാർഡ് സെല്ലുകൾ എന്നറിയപ്പെടുന്ന സംവഹനസെല്ലുകൾ രൂപമെടുക്കുന്നു. സൈദ്ധാന്തികമായും പരീക്ഷണങ്ങളിലൂടെയും ഈ പ്രതിഭാസത്തെക്കുറിച്ച് പഠിക്കുന്നത് എളുപ്പമായതിനാൽ സംവഹനപ്രക്രിയകളിൽ വച്ച് താരതമ്യേന കൂടുതൽ പഠനങ്ങൾ നടന്നിട്ടുള്ളത് റാലേ ബെനാർഡ് സംവഹനത്തെക്കുറിച്ചാണ്. എന്നിരുന്നാലും സംവഹനപാറ്റേണുകൾ അരേഖീയവ്യവസ്ഥകളായതിനാൽ ഈ പ്രതിഭാസത്തെക്കുറിച്ച് ഇനിയുമേറെക്കാര്യങ്ങൾ മനസ്സിലാകാൻ ബാക്കിയാണ്.

## റാലേ-ബെനാർഡ് അസ്ഥിരത
right|thumb|400px|റാലേ-ബെനാർഡ് സംവഹനത്തിന്റെ സിമുലേഷനിൽ നിന്നുള്ള താപനിലയുടെയും പ്രവേഗത്തിന്റെയും ചിത്രം
താഴ്ഭാഗത്തുനിന്ന് ദ്രാവകം ചൂടാക്കുമ്പോൾ അവിടത്തെ സാന്ദ്രത കുറയുന്നു. ഗുരുത്വാകർഷണം സാന്ദ്രത കുറഞ്ഞ (ചൂടുകൂടിയ) ദ്രാവകത്തെ മുകളിലേക്കും മുകൾഭാഗത്തെ സാന്ദ്രത കൂടിയതും ചൂടുകുറഞ്ഞതുമായ ദ്രാവകത്തെ താഴേക്കും കൊണ്ടുപോകാൻ ശ്രമിക്കുന്നു. എന്നാൽ ദ്രാവകത്തിന്റെ ശ്യാനത ഇതിനെ തടയാൻ ശ്രമിക്കുന്നു. സംവഹനത്തെ സഹായിക്കുന്ന ഗുരുത്വാകർഷണബലവും എതിർക്കുന്ന ശ്യാനത മൂലമുള്ള അവമന്ദനബലവും തമ്മിലുള്ള അനുപാതത്തെക്കുറിക്കുന്ന സംഖ്യയാണ് റാലേ സംഖ്യ:
:\mathrm{Ra}_{L} = \frac{g \beta} {\nu \alpha} (T_u - T_b) L^3
ഇവിടെ
**T*u = ദ്രാവകത്തിന്റെ മുകൾഭഗത്തെ താപനില
**T*b = ദ്രാവകത്തിന്റെ താഴ്ഭാഗത്തെ താപനില
**L* = ദ്രാവകകോളത്തിന്റെ ഉയരം
**g* = ഗുരുത്വാകർഷണം മൂലമുള്ള ത്വരണം
**ν* = kinematic viscosity.
**α* = Thermal diffusivity
**β* = Thermal expansion coefficient

റാലേ സംഖ്യ വലുതാകുന്നതിനനുസരിച്ച് ഗുരുത്വാകർഷണം അവമന്ദനവുമായി താരതമ്യം ചെയ്യുമ്പോൾ കൂടുതൽ വലുതാകുന്നു. ഈ അനുപാതം ഒരു നിശ്ചിത സംഖ്യയെക്കാൾ വലുതാകുമ്പോഴാണ് സംവഹനം ആരംഭിക്കുകയും സംവഹനസെല്ലുകൾ രൂപമെടുക്കുകയും ചെയ്യുന്നത്. ഈ സംഖ്യ ക്രിട്ടിക്കൽ റാലേ സംഖ്യ എന്നറിയപ്പെടുന്നു,

## അവലംബം

വി:താപഗതികം
ഗ്ലാസിയലിസോറസ്

തുടക്ക ജുറാസ്സിക്‌ കാലത്ത് ജീവിചിരുന്ന ദിനോസർ ആയിരുന്നു **ഗ്ലാസിയലിസോറസ്**. സോറാപോഡമോർഫ വിഭാഗത്തിൽ ഉൾപ്പെടുന്ന ഒരിനം ആയിരുന്നു ഇവ . ഈ പേരിന്റെ അർഥം തണുത്ത് ഉറഞ്ഞത് അല്ലെകിൽ ഐസ് പല്ലി  എന്നാണ്. ഇവ ജീവിച്ചിരുന്നത് അന്റാർട്ടിക്കയിൽ ആണ് .

## അവലംബം

വർഗ്ഗം:സസ്യഭോജികളായ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:അന്റാർട്ടിക്കൻ ദിനോസറുകൾ
ആവിലായിലെ യോഹന്നാൻ

റോമൻ കത്തോലിക്കാ സഭയിലെ ഒരു വിശുദ്ധനാണ് **ആവിലായിലെ വിശുദ്ധ യോഹന്നാൻ** () (6 ജനുവരി 1500&nbsp;– 10 മേയ് 1569). കത്തോലിക്കാ സഭയിലെ മുപ്പത്തിമൂന്നാമത്തെ വേദപാരംഗതനുമാണ് ആവിലായിലെ വിശുദ്ധ യോഹന്നാൻ. കുരിശിന്റെ വിശുദ്ധ യോഹന്നാന്റെയും വിശുദ്ധ അമ്മത്രേസ്യായുടെയും അടുത്ത സുഹൃത്തുമായിരുന്നു ഈ വിശുദ്ധൻ.

## ജീവിതരേഖ
സ്‌പെയിനിലെ ടൊളേഡോയിൽ 1500-ൽ ജനിച്ചു.1526-ൽ പൗരോഹിത്യം സ്വീകരിച്ചു. സ്‌പെയിനിന്റെ തെക്കുകിഴക്കൻ ഭാഗങ്ങളിൽ ഇദ്ദേഹം സുവിശേഷ പ്രഭാഷണങ്ങൾ നടത്തി. എന്നാൽ, ചില തെറ്റിദ്ധാരണകളാൽ യോഹന്നാൻ 1531-ൽ കാരാഗൃഹത്തിലടക്കപ്പെട്ടു. ഒരു വർഷക്കാലമാണ് ഇദ്ദേഹം ജയി‌ൽവാസം അനുഭവിച്ചത്. ഈ കാരാഗൃഹവാസക്കാലത്താണ് ദൈവികരഹസ്യങ്ങൾ കൂടുതലായി ഉൾക്കൊള്ളുവാൻ സാധിച്ചതെന്ന് വിശുദ്ധ യോഹന്നാൻ പിന്നീട് രേഖപ്പെടുത്തിയിട്ടുണ്ട്‌. 1569-ൽ അന്തരിച്ച യോഹന്നാനെ 1893-ൽ ലിയോ പതിമൂന്നാമൻ മാർപാപ്പ വാഴ്ത്തപ്പെട്ടവനായി പ്രഖ്യാപിച്ചു. 1970 മേയ് 30-ന് പോൾ ആറാമൻ മാർപാപ്പ ഇദ്ദേഹത്തെ വിശുദ്ധനായി ഉയർത്തി.

## അവലംബം

*  
*
*
* 

## പുറത്തേക്കുള്ള കണ്ണികൾ

വർഗ്ഗം:1500-ൽ ജനിച്ചവർ
വർഗ്ഗം: 1569-ൽ മരിച്ചവർ
വർഗ്ഗം:ജനുവരി 6-ന് ജനിച്ചവർ
വർഗ്ഗം:മേയ് 10-ന് മരിച്ചവർ

വർഗ്ഗം: കത്തോലിക്കാസഭയിലെ വിശുദ്ധർ
ചുകന്ന നെല്ലിക്കോഴി

കുളക്കോഴികളുടെ അടുത്ത ബന്ധുക്കളാണ് **ചുവന്ന നെല്ലിക്കോഴി**  .  ചുവന്ന കണ്ണുകളും കാലുകളുമുള്ള ഇവയ്ക്ക് പൊതുവെ ഇഷ്ടികയുടെ നിറമാണ്. പുറവും മടക്കിയ ചിറകും പിൻകഴുത്തും വാലുമെല്ലാം ഇരുണ്ട പച്ചകലർന്ന തവിട്ടുനിറമാണ്. മുഖവും നെഞ്ചും ചുവപ്പുകലർന്ന തവിട്ടുനിറം. അടിവയറ്റിലും വാലിനടിയിലും കറുപ്പും വെളുപ്പും വളയങ്ങൾ കാണാം. വയലുകളിലും ചെളിപ്രദേശങ്ങളിലും പൊന്തകളിലുമാണ് ജീവിയ്ക്കുന്നത്. ഇവയുടെ വാല് പെട്ടെന്ന് പൊക്കിയും താഴ്ത്തിയും ചലിപ്പിക്കുന്നത് കാണാം. വെള്ളത്തിലേയും ചെളിയിലേയും ചെറു പ്രാണികളും ജലസസ്യങ്ങളുമാണ് ആഹാരം.
## ഇതുകൂടി കാണുക
*തവിടൻ_നെല്ലിക്കോഴി
## അവലംബം


വർഗ്ഗം:നെല്ലിക്കോഴികൾ
വെള്ള വാലുകുലുക്കി

ലഘുചിത്രം|''Motacilla alba''
 

ദേശാടനസ്വഭാവമുള്ളതാണ് വെള്ള വാലുകുലുക്കി  പക്ഷികൾ. വഴികുലുക്കിയോളം വലിപ്പമുണ്ടിവയ്ക്ക്. ഈ പക്ഷിയുടെ തലയും കഴുത്തും അങ്ങിങ്ങായുള്ള കറുത്ത പാടുകളും ചിറകിലും വാലിലുമുള്ള കറുത്ത തൂവലുമൊഴിച്ച് ബാക്കിഭാഗം തൂവെള്ളയാണ്. സെപ്റ്റംബർ മാസം അവസാനത്തോടെയാണ് ഇവ കേരളത്തിൽ വിരുന്നുവരുന്നത്. മാർച്ച് അവസാനത്തോടെ തിരിച്ച് പോകും. കൂടുകെട്ടുന്നത് സൈബീരിയൻ പ്രദേശങ്ങളിലാണ്.

## അവലംബം


വർഗ്ഗം:കേരളത്തിലെ വാലുകുലുക്കിപ്പക്ഷികൾ
മാമോഗ്രഫി

എക്സ്റേ  ഉപയോഗിച്ചു നടത്തുന്ന ഒരു സ്തനരോഗനിർണ്ണയ അല്ലെകിൽ സ്തനരോഗ സാധ്യത പഠന പരിശോധനയാണ് **മാമോഗ്രഫി**. സ്തനാർബുദസാധ്യതാ പരിശോധന എന്ന നിലയിൽ ഇന്ന് മാമോഗ്രഫി പ്രചാരത്തിലായി കഴിഞ്ഞിരിക്കുന്നു. രോഗലക്ഷണങ്ങൾ ഇല്ലാതെ തന്നെ മാമോഗ്രഫി  പരിശോധനയ്ക്ക് വിധേയമാവാൻ വിദ്ഗ്ദർ ഉപദേശിക്കുന്നു.. പരിശോധന രേഖയ്ക്ക് മാമോഗ്രാം എന്നു പറയുന്നു.

സ്തനങ്ങളിലെ മുഴയോ, തടിപ്പോ പലപ്പോഴും അർബുദ സൂചകങ്ങളാവാം. എന്നാൽ പ്രത്യക്ഷമായ മുഴയോ തൊട്ടു നോക്കി സ്ഥിരീകരിക്കാൻ പറ്റാത്ത തടിപ്പോ, വിദഗ്ദ്ധ ശ്രദ്ധ ആകർഷിക്കാതെ പോയേക്കാം. ഇത്തരം സന്ദർഭങ്ങളിലാണ് മാമോഗ്രഫിയുടെ പ്രസ്കതി. വളരെ ചെറിയ മുഴയും തുടിപ്പും എക്സ്റെ പരിശോധനയിൽ വ്യക്തമായി കണ്ടേക്കാം. 85-90% വരെ ക്യാൻസറുകളും മാമോഗ്രഫി സ്ഥിരീകരിക്കുന്നത്രേ. അതു കൊണ്ട് തന്നെ  40 വയസ്സു കഴിഞ്ഞ എല്ലാ സ്ത്രീകളും എല്ലാ വർഷവും മാമോഗ്രഫി ചെയ്തിരിക്കണമെന്ന് വിദഗ്ദ്ർ നിർദ്ദേശിക്കുന്നു.

## പരിശോധന രീതി

സ്തന പരിശോധനയ്ക്കായി പ്രത്യേകം സജ്ജീകരിച്ച എക്സ് റേ മെഷീനുകളാണ് മാമോഗ്രഫിക്കായി ഉപയോഗിക്കുക.. 
വ്യക്തയേറിയ എക്സ്റെ ഇമേജുകൾ ലഭിക്കാൻ സ്തനങ്ങൾ രണ്ട് സമാന്തര പ്ലേറ്റുകളുടെ ഇടയിലാക്കി മെല്ലെ അമർത്തുന്നു. എന്നിട്ട് വീര്യം കുറഞ്ഞ (low energy x rays) എക്സ്റെ രശ്മികളുപയോഗിച്ച് എക്സ് റേ ചിത്രം തയ്യാറാക്കുന്നു. മറ്റു പല പരിശോധനകളെ അപേക്ഷിച്ച് ചെലവു കുറഞ്ഞതും വേഗം പരിശോധനാഫലം ലഭിക്കുന്നതും ആണ്  മാമോഗ്രഫിയുടെ നേട്ടങ്ങൾ. ഈ പരിശോധന കൂടുതൽ ജനകീയമാക്കാൻ സർക്കാരുകൾ മൊബൈൽ മാമോഗ്രഫി യൂണിറ്റുകൾ സജീകരിക്കാറുണ്ട്. ഗ്രാമങ്ങൾ ചുറ്റി സഞ്ചരിക്കുന്ന വാനുകളിൽ മാമോഗ്രഫി യൂണിറ്റുകൾ സജീകരിച്ചിരിക്കുന്നതാണ് ഈ സംവിധാനം.

## പരിശോധനാഫലവും രോഗ സ്ഥിരീകരണവും
എല്ലാ സ്തനാർബുദങ്ങളും മാമോഗ്രഫിയിൽ പ്രത്യക്ഷപ്പെടണമെന്നില്ല. അർബുദ ലക്ഷണങ്ങൾ പ്രകടിപ്പിക്കുന്നതായി സംശയിക്കുന്ന അവസരങ്ങളിൽ സഥീരികരണത്തിനായി സ്തനകോശ ബൈയോപ്സി ചെയ്യേണ്ടിവരും.

## അവലംബം

വർഗ്ഗം:വൈദ്യപരിശോധനകൾ